Udako abestia: ¡Que viva España! — Eibar.ORG | Eibarko peoria\nHemen zaude: Hasiera / Blogak / Nire uste harroan / Udako abestia: ¡Que viva España!\nUdako abestia: ¡Que viva España!\nXabier Mendiguren 2005/09/08 00:15\nUdan zehar kilometro dexente egin ditut kotxean, batetik bestera Euskal Herrian barrena, irratiaren konpainian gehienbat. Udaldiko berriketa txatxuak eta tertulia sakon ustekoak entzuteko gogo gutxi, eta nahiago musika jartzen duten emisorak: bat edo beste, berdintsu zitzaidan zein, baldin eta musika entzunarazten bazuen. Hortaz, festetako taberna eta txosnetan ibili ez banaiz ere, zer edo zer esan dezaket uda partean entzun dudan (eta, beraz, geure artean entzun dugun) musikari buruz.\nOrain galdetuko balidate zein izan den aurtengo “udako abestia”, hona gogora datozkidan batzuk: “Nada de esto fue un error”, Coti argentinarrarena (Julieta Venegas eta Paulina Rubiorekin); “La camisa negra”, Joanes kolonbiarrarena; “Días de verano”, Amaral aragoiarrenak; “La tortura”, Shakira kolonbiarrarena (Alejandro Sanz espainiarrarekin); “Siete horas”, Bebe extremadurarrarena; “Zapatillas”, El Canto del Loco madrildarrena\nGehiago ere badatozkit burura, tartean Gwen Stefani eta Carlinhos Brown-en azken hit-ak, baina, horiek gorabehera, konstatazio dudaezinezko bi egin litezke: lehena, Hego Euskal Herrian arrakasta duten abesti gehien-gehienak espainolez kantatuak direla, Atlantikoaren alde batekoak nahiz bestekoak izan; bigarrena, euskal kantu bakar bat ere ez dudala sumatu zerrenda horretan sartzeko modukorik; gehien hurbiltzen dena, geografiaz eta nahi baduzue tematikaz, “Soy un veterano de la kale borroka”, Lendakaris Muertos iruñarrena eta komunikabide faxista batzuetan protestak piztu dituena, punkaren ironia ulertu ezinik nonbait. Euskaldunen artean beti dira kontsolamendu bila dabiltzanak: horiei esan diezaiekegu Joanesen abizena Aristizabal dela, edo Amaraleko kide bat Agirre eta donostiarra dela, baina poxbide kaxkarra da hori, top zerrendan daukagun presentzia eskasa zuritzeko.\nArrazoiak aztertzen hasita, mordoa aipa liteke: euskal musikagileen sorkuntza-krisia dagoela pentsa lezake baten batek, Euskadi Gaztera deitzen dutenek eskatzeko moduko kanturik egiteko gauza izan ez direlako; euskal musikaren industria zein ahula den ere aipa daiteke, disko-etxeak kantari baten promozio indartsu eta egokia bideratzeko gaitasunik ez dutelako; euskaldunok geure hizkuntzan egindako lan eta produktuei zein atxikimendu eskasa diegun salatzea ere ez legoke lekuz kanpo; geure demografiaren mugak gogora genitzake, erruak goxatu nahi izanez gero; estatu baten tresna ideologiko eta ekonomikoak edukitzea zein inportantea den ez ahazteko aprobetxatu genezake, bide batez.\nHoriek denak dira egia. Zein faktoreri ematen diogun garrantzi handiagoa edo txikiagoa, norberaren pentsaera eta izaeraren baitan dago, eta horretaz eztabaidatzen hasiz gero ez genuke sekula amaituko. Hala ere, arazoa hor dagoela konturatu behar genuke, gutxienez, asko ez baitira ohartu, eta beste askok nahiago baitute itsuarena egin. Eta arazo hori ez da udako abestiarena, kultur inbasio orokor batena baizik. Maila politikoan hau eta beste eskatzen, planteatzen, aldarrikatzen dugu, baina kulturalki kolonizatuta jarraitzen dugu. Gero eta kolonizatuago, seguru asko, eta ez dirudi axola zaigunik.\nHorretaz jabetzea, hasteko. Ondoren, bakoitzak bere alorrean ahaleginak egin behar lituzke, zaparrada etengabe horri aurre egiteko. Hala ere, denok ez ditugu ahalbide eta erantzukizun berak. Egoeraren eragileen artean bat utzi dut lehen aipatu gabe: irrati-kateen ideologia, FMko diala betetzen duten emisoren jabetza eta horrek dituen ondorioak. Egia da prentsa idatzian ere hedabide arrotzek egundoko indarra dutela, baina, kioskoan ez bezala, aireko uhinen banaketan zeresana du bertako aginte autonomoak (gogoratu Euskalerria Irratikoei frekuentzien banaketan Nafarroako Gobernuak egindako azpikeria eta zipozkeriak).\nEa, beraz, geure irrati libreak sendotzen ditugun, haiek koordinatzeko asmoek aurrera egiten duten, irrati euskaldun eta nazional berriren bat sortzeko gauza garen, dauzkagun irrati euskaldun publikoek musika programatzean beren izaera euskaldun horri zorrotzago eusten dioten, eta, maiztasun berriak banatzerakoan, talde arrotzen presioei amore eman barik, egungo eskaintza globalaren oreka linguistikoa irizpidetzat hartzen den.\nOrain dela 35 bat urte, Espainiako itsaso, lur eta airean harro eta zabal entzun zen kantua, zinezko udako abestia, Manolo Escobarren “¡Que viva España!” izan zen. Zuetako askok barre egingo dio Manolo Escobarri, baina, pentsatzen jarrita, hura behintzat pasodoble eder bat zen, dantza lotuan egiteko aproposa, eta ez zuen disimulatzen bere mezua.\nNik ere nire iritzia eman nahiko nuke bada kontu honen inguruan. Ni ere ez nago Xabierrekin guztiz ados. Bi faktore eduki behar ditugu hemen kontutan. Alde batetik, euskal musikaren krisia, lehenago aipatu bezala. Rock nostalgikotik kanpora, euskal makarradak (punk, hard, heavy edo nahi duzuena) edo musika lasai eta melankoliatsua ditugu (Mikel Urdangarin, Ruper...). Inoiz edo noiz, talde makarraren baten baladaren bat ere bai (Gatibu eta konpañia). Bestalde, uka ezinezkoa da musika latinoaren arrakasta, ez Euskal Herrian bakarrik, baita Frantzia, Alemania, Norbegia, Finlandia..eta Chinan!! Eta inoiz ez ahaztu, inbasio hori gertatu baldin bada, entzuleek asimilatu egin dutelako izan dela; bai komunikabideek besterik zabaltzen ez dutelako, edota baita jendiari gustatu egiten zaiolako ere. Eta aitortzen lehenak izateak lotsa ematen baldin badizue, ni izango naiz aurrena: euskal musikarik ezean, latinoa gustatzen zait eta ongi asko pasatzen dut parranda gauetan shakiran abestiak dantzatzen. Hortaz, arazoaren muina zera da: - euskal musikak ze alternatiba proposatzen du inbasio mundial honi aurre egiteko? larunbat gauetan dantza egin eta ongi pasatzeko asmoz irteten garen gazteok ze entzun dezakegu? - musika komertziala zergatik da sentimenduz idatzitako musika baino hobea? eta nork daki bereizten zein den musika komertziala eta zein ez? musikaririk ezagutzen al duzue ba musika egiten duenik diruaren truke ez baldin bada? hortaz, kontzertuak dohakoak eta diskak merke-merkeak izango lirateke, ez al da hala? ezagutuz gero, esaidazue zein den, monumentu bat egiteko firmak biltzen hasiko naiz eta. Nire ustez, euskaldunok arazo bat honakoa da: astoek bezala kartolak jarrita gabiltzala askotan, munduan zer gertatzen den ohartu ere egin gabe. Momentu honetan jendiak musika mota bat eskatzen baldin badu, eta euskal disketxeak emateko gai ez baldin badira, ezinbestean, latinora jo behar. Eman merkatuari nahi duena, eta arrakasta etorriko da.\nUda honetan Frantzian egon naiz oporretan. Entzunda neukan, baina aurten konprobatzeko aukera izan dut: Udako kantua Frantzian gaztelaniaz da. Aurtengoa "suavemente" izan da. Kantu hori aspaldi entzun genuen guk. Eta urtero izaten omen da gaztelaniaz. Enrique Iglesias, Gloria Stephan, Ricky Martin, Reggeton-a...entzun genituen. "Latinoa" modan omen dago!\nBadagoz herriak eta herriak, gizona. Ondarrun (Ondarrun!) esate baterako zaila da musika erdaldun patxangero horretatik kanpo "bizitza inteligentea" topatea. Eta 12 km-ra, bihurgunez bihurgune mendebalderuntz hartzen badozu kostaldeko bidea, Lekitton posible deukozu beste musika mota batzuk topatea arazo handiegi barik. Euskaraz be bai. Imajinatzen dot herrietan bizi diren konplexuek asko egingo dabela: "modan" egotearena, "boronoak" ez emoteko nahia,...\nOrain dala gitxi amaitutako (snif) Aste Nagusian, Bilbon, txosna-gunean (20 bat txosna hartzen dauana) musika bikaina paratu dabe. Ez dakit zenbat ehundaka abesti aldez aurretik grabau zituzten eta 9 egunetan zehar ipini zituzten. Neure lagun bat ibili zan grabaketako lanetan, eta ez jako Juanes edo Paulina bereziki gustetan... "Algara" konpartsakoek aparte ipinten dabe musika, txosna be aparte geratzen dan legez, baina eurak be ez dira King Afrikazaleak (Kafe Antzokiaren jentea da, ondarrutar asko tartean, kuriosoki...). Beti izango dugu Bilbo.\nBestela, iraileko "Nabarra" aldizkarian Gontzal Agotek "Udako abestia" artikulu barregarria idatzi dau. Hona pasarte bat:\n"Lagunen arteko hitz-aspertua auzoko karrikako espaloian (...) inguruko guztia kritikatzeari ekin diozue:(...) ... eta jakina, leku guztietan entzuten den abesti inozo hori. Bat-batean isiltasuna nagusitu da, soinu gorra entzuten da nonbait (...) Segundo pare bat baino ez dira pasa begirada guztiak zure praketan iltzatuta sentitu dituzun arte. Baina orduan ez zeuden zure "paketera" begira. Beste irtenbiderik ez dagoela ikusita, segapotoa poltsikotik atera duzu eta urduri samar abesti madarikatu hori itzaltzen saiatu zara. (...) Konturatu orduko udara amaitu da, negu luze eta iluna atarian da. Noizko asmatuko dute neguko abestia?"\nHau da aspladitik buruan dudan ideia bete-betean plazaratzea. Labur baina modu adierazgarrian azaltzeko: Bermeo eta inguruko herrietako taberna guztiz euskaldun (guztiz hori oso zalantzan ipinita) baten baino gehiagotan zer ikus daiteke telebista guztietako pantailetan? Los 40 Latino.\nMundakan euskal musika ipintzen duen lehen taberna topatzeko nago, oso noizbehinkako kantaren bat ez bada. Euskal musika eta euskara bera, argi dago, Ibilaldia, Kilometroak eta holakoetan kalimotxo artean aldarrikatzeko lelo esanahiz hustua baino ez delakoan nago. Eta inori sinetsarazi gura diogu hau ez dela Espainia? Eman buelta bat herri gehienetako txosnetatik, eta negargura ematen du entzun daitekeenak. Ez da atzerriko kulturari itxia bizitzea, baina zergatik da espainiola ateak parez pare irekita dituen atzerriko kultura bakarra? Non dago hainbeste maite ei dugun gurea? Hormetako pankartetan, agian, folklorea osatzeko...\naupa, Xabierren artikulua irakurri eta gero Euskadi Gaztea jarri eta Top Gaztea-n aurrena omen dagoen kantua entzun dut: Ene bada-ren "Benusetik gertu". Ze nahi duzue esatea, ezingo nuke jasan kantu penagarri hori udako abestia izatea, osorik behin entzuteak ematen dituen lanak ikusita... Nik behintzat, askoz nahiago Coti, Julieta Venegas eta konpainia entzutea, haiekin behintzat ez dut auzo lotsarik pasatzen.\nBueno ba, hemen doa nire ikuspegia:\nEuskal musika, krisi sakonean dago. Ni trikitilaria naiz eta gaur egun ez dago ia talderik trikitixa erabiltzen dutenak. Nun daude lehengo garaiak....\nOrain ez degu musika talde askorik. Baina nik honen arrazoiak argi eta garbi ditut: teknologia berriek cd-ak pirateatzea ahalbidetzen digute. Gainera lehen egoten ziren erromerien ordez, orain dj-ak jartzen dituzte. Garai berriak dira, eta nik onartu egiten det, asimilatua det. Orain ez da trikitilaririk behar kaleak animatzeko, musika jarri bafleekin konektatua eta kitto.\nAurten behintzat Gozategin erromerian egon ahal izan det, usurbilen. Panderista lagun batek esan zidan: duela zenbat enuela horrelako zeozer bizitzen! Eta halaxe da, han beste garai batean geundela uste genuen.\nA ta nik oraindik sorotan bele, lin ton taun, gozategi,negu gorriak eta beste talde zahar gehiago entzuten jarraitzen det etxean.\nNIK BESTE GAI BAT JARRI NAHIKO NUKE, GURE ARTEAN EZTABAIDATZEKO: GAUR EGUNGO TRIKITIXAREN EGOERA.\nNeu ere ez nago erabat ados. Euskal musikari eta kantariak ez daude inolako krisialdian murgildurik. Musika komertzial euskalduna ez da eta kitto. Eta jendeari musika hori gustatzen zaionez, Euskadi Gaztean eta euskadiko taberna-zulo guztietan behin eta berriro ipintzen dute. Ezagutzen al du inork Shakira eta Bisbalen antzeko euskal-musikaririk (horiek musikariak badira)? Musika-komertzial-latinoa sudur ta ipurtzulotik sartu digute, eta badirudi frantzesei ere berdin gertatu zaiela. Baina egia esan, ez dut imajinatzen King Afrika euskaldunik. Hala ere, taberna euskaldun askotan, nahiz eta musika mota hori jarri, tartetxorik ere uzten diete Ken7, Gatibu, eta halako talde euskaldun komertzialagoei... Bada zeozer...\nEz nago diozun guztiarekin ados, Xabier... Egia da taberna asko-askotan kanta erraz-inozo-komertzial-sentimendurikgabeko-alienatzaile horiek egoten direla, baina nahikoa da txoznen gunera joatea 80.hamarkadako "RRV" mugimenduko kantak entzuteko. La polla, Kortatu... Eta arazoa beste bat da hor: Nostalgiak jota daudela denak. Zehazki zergatik den ez dakidan arren, kontserbadorismorako joera dugu herri honetan(Musikarako behintzat. Ez dakit beste alorretan hala izango den...literaturan-eta...hori zuk esango duzu...)Eta horrek, gaur egungo euskal musika kaltetzen du, urteak direlako euskal musikan haize bolada freskorik ikusten ez dugula. Beti betikoan bueltaka. Baina hori beste kontu bat da...(Behin Sustatun hitz egin zen honetaz. Irakasle batek idatzi zuen bere ikasleek entzuten zutenari buruz).\nUdako abestietara itzuliz...kanta guzti horiek sentimendurik gabe eginak dira. Produktuak dira. Olioa eta komuneko papera bezala, musika ere produktua. Dirua lortzeko eginak dira, helburu komertzial hutsarekin. Ez dituzte maitasunez eta sentimenduz konposatu. Abeslariak ez du kantatzerakoan esaten duena sentitzen. Ez nuke Euskal Herrian halakorik ikusi nahi, baina lasai, Euskadi Gaztea bidean izango da eta. Diskofesta egin zuten, aurten "Jaieton" egin dute(Iraina Joxe Peña Gozategi bezalako tipo autentikoari), eta urte gutxiren buruan ziur Shakira eta horiek bezalako euskal kantariren bat aterako digutela. Euskaldunak beste edozein bezain inozoak garela erakutsiko dute!!\nEgia da gero eta euskal talde gutxiago daudela. Gaur egungo euskal musikak ez dauka zerikusirik 80ko hamarkadakoarekin. Rocka jartzen duten edozein tabernetara joan ezkero, jendea apalankaturik dago kantu "mitiko" bat jartzen duten arte, eta horokorrean, kantu hauek dexente zaharrak izaten dira. Baina dena ez da txarra euskal musikarentzat gaur egun, izan ere badira talde berri arrakastatsuak Berri Txarrak edo Kuraiaren kasuan bezala. Nik uste arazoa ez dela merkatu mugatuarena, izan ere euskal talde asko eta asko Euskal Herritik kanpo ere entzuten baitira (guk uste baino askozaz gehiago gainera). Euskal Herrian musika on asko egin da eta egiten da (nahiz eta gero eta gutxiago egiten den). Beste alde batetik ezin dena ukatu zera da: jendeak, farran ateratzen denean, patxangeoa nahiago du (lehen agian gertatzen ez zean), baina nork barkatuko lioke euskal talde bati patxangeo gordina egitea? Onartu beharra dago rock "komertzialagoa" (Gatibu, Ken7...) egiten duten taldeek kritika latzak jasotzen dituztela maiz euskal musikaren entzuleen artean, eta hori letra konprometituren bat edo beste badutea.... Beraz, nork onartuko luke Shakira euskaldun bat?\nEderki !!! bete-betean denok !!! Xabierrek "que viva España !" eta Oierrek Rock Radical Vasco delakoan nostalgiko xamar gabiltzala... ados !!!Bion iritzi-egoerak ikusten ditut. Ez dago dudarik euskal disketxeak ez daudela apostu berrien zale eta beretzat hartuta duten talde-artistari uda garaian ahalik eta zuku gehien aterako dietela negu gogorrari aurre egiteko. Uda guztian festarik-festa ibili naiz, Trikizio erromeri taldearekin, han-hemen txoko guztiak euskal errepertorioaz alaitu asmoz. Pozten da bat, ikusiaz jendea mugitu daitekela "ikusi mendizaleak" edota "zazpi jauziak" abestiekin, sueltoen pausuak ongi dakizkitela... [ez dakit ordea gure kulturari geratzen zaion ondarea (nunbait bada!) bitrinatan ikusiko ez dugun: erakusketa eta monolito ponpoxoetan, eskolako "maria" asignatura gisa...] Dagoenekoz, ahozko transmisioa galdutzat jo daiteke, dantza eta musika tradizionalaren transmisio naturala ere bai... Badator behetik gorantza,piskanaka-piskanaka OT belaunaldia... eta potoloa izan daiteke... harik eta honen kontzientzia hartzen ez bada !!! Kulturaren inbasioa??? GALANTA DATOR !


Ciudad Deportiva Amaya | 2017 August\nHilabetea: August, 2017\nIGERIKETA PROBA: 4 URTE GORAKOENTZAT\n29AUG - 2017\nIrailan, ostirala 1, astelehena 4 eta asteartea 5, 18:00etan igeriketa maila probak izango dira Proba egunak gogorarazten dizkizuegu: – Ostirala 1: Astelehen eta ostiraleko klaseak – Astelehena 4: Astelehen eta asteazkeneko klaseak – Asteartea 5: Astearte eta osteguneko klaseak 4 urte gutxiagoko haurrek ez dute proba egin behar. Hobekuntza mailakoen proba, irailak 4, astelehenarekin, 19:00etan izango da. irailaren 2. hamabostaldian adin guztietako\n25AUG - 2017\n2017-2018 KURTSORAKO JARDUERETAN INSKRIPZIOA\nAstelehen honetan, abuztuaren 28an (bazkide ez direnentzat iralak 4an, astelehenarekin) eta iralaren 10a arte, ireki egiten da epea libre diren plazetan izena emateko . Izen ematea egin dezakegu app edota on-line profilaren bidez, erabiltzailea eta pasahitzarekin, bulegoan edo telefonoz. Lotu egin dira igeriketa sinkronizatua eta padel jardueren prezioak dagoeneko ez baitira aldatu jarduera hauek hasi\n24AUG - 2017\nOSASUNA PARTIDA TB-tan\nArazo teknikoak direla eta, asteburu honetan ezin izango da OSASUNA partida telebistan ikusi. Ahalik eta azkarren konpontzeko lanean gaude. Barka eragozpenak.\n16AUG - 2017\nBAZKIDE GAZTEENTZAKO PETANKA JOKOA\nAmaya KH-ak prestatu ditu bazkidee gazteentzako 2 petanka joko, ibai ondoko pistetan jolasteko. Interesdun diren bazkideak joko eta pista erreserba egin dezakete harrera lekuan. Hauek dira erabiltze arauak:\n03AUG - 2017\nUdako kanpaldiak: uda desberdin baterako dibertsioa\nAmaya Kirol Hiria udako goizetan etxeko txikienak atsegingarri egon daitezen aukerarik hoberena da. Kirol era hiri kanpaldiak pasa den Ekainan hasi ziren eta datorren Irailaren 8a arte 5 eguneko txandatan jarraituko dute. Neska mutilak bi taldetan banatzen dira adinaren arabera ( 4 urtetik 7ra eta 7 urtetik 12ra) eta 9:00tatik 14:00tara jarduera desberdinetan aritzen dira,


Elasmobrankioek (Elasmobranchii) Chondrichthyes arrain klasearen bi azpiklaseetako bat osatzen dute. Barnean marrazoak (Selachimorpha goiordena) eta arraiak (Batoidea goiordena) hartzen ditu. Eskeleto kartilaginosoa, 5-7 zakatz-arrail pare, bizkar-hegal zurrunak eta gorputza ezkata plakoide txikiz estalia dituzte. Hainbat hortz ilara izaten dituzte. Ez dute igeri-maskuririk. Barne ernalkuntza daukate, arren bular-hegalak organo kopulatzaile bilakatu baitira. Banaketa zabala dute ur tropikal eta epeletan.\nElasmobrankioek (Elasmobranchii) Chondrichthyes arrain klasearen bi azpiklaseetako bat osatzen dute. Barnean marrazoak (Selachimorpha goiordena) eta arraiak (Batoidea goiordena) hartzen ditu. Eskeleto kartilaginosoa, 5-7 zakatz-arrail pare, bizkar-hegal zurrunak eta gorputza ezkata plakoide txikiz estalia dituzte. Hainbat hortz ilara izaten dituzte. Ez dute igeri-maskuririk. Barne ernalkuntza daukate, arren bular-hegalak organo kopulatzaile bilakatu baitira. Banaketa zabala dute ur tropikal eta epeletan. (eu)\nis prop-eu:subdivision of


Bette Davis Eyes - Wikipedia, entziklopedia askea.\nBette Davis Eyes (euskaraz Bette Davisen Begiak), 1974an Donna Weiss eta Jackie DeShannon musikariek konposatu eta 1981ean Kim Carnes estatubatuar kantautoreak abestu eta ezagun egin zuen pop abesti bat da. Mistaken Identity (1981, Okerreko Nortasuna) diskoan argitaratu zuen.\nKim Carnesen singlea eta abestia\n1981ean mundu mailako pop abesti ezagun eta entzunenetako bat izan zen. Izenburuak begirada sarkorreko Bette Davis estatubatuar aktoreari aipamen egiten dio. Ordutik aurrera, telebistak hainbat iragarkietako doinua ere izan da.\nBette Davis Eyes abestiaren bideoklipa entzungai eta ikusgai, Youtube.com (Ingelesez)


Jesus Cataniak ukatu egin du Fagor Etxetresnak krisian dagoenik - Debagoiena - Goiena.eus\nGoiatz Arana 2006-05-18 20:18\nKrisiaz hitz egiten duen informazioa argitze aldera egin ditu adierazpenok MCC-ko Kontseilu Orokorreko lehendakariak. Edonola ere, onartu egin du barne tentsioa dagoela.\nOrain urtebete inguru Fagor Etxetresnak negozioak Brandt Taldea erosi zuen eta, ondorioz, garbigailuen eta hozkailuen bina planta eta beste hainbat euren eskuetan geratu ziren. Horrek jarduerak berregituratzea eskatzen duela argitu du Jesus Cataniak eta operazio hori guztia abiarazteak zailtasunak dituela.\nOrain 2 egun egin zuten batzarra Fagor Etxetresnaken. Berregituraketaren kostu ekonomikoari aurre egiten lagunduko duten hainbat neurri proposatu ziren bertan, eta guztiak onartu ziren bat izan ezik; ikusteke dago Edesan batzarra egin ostean zertan geratuko den.\nZailtasunak zailtasun, Jesus Cataniak esan du Brandt Taldea erostea operazio ona izan zela eta, horri esker, Fagor Etxetresnak Europako rankingean bosgarren tokian daudela gogoratu du.\n2005a, urte ona\nOro har, joandako urtearen gaineko balorazio positiboa egin du MCCko Zuzendaritzak. Emandako datuen arabera, Industria eta Banaketa Taldeen salmentak %13,4 igo ziren, eta Emaitza Kontsolidatuak, berriz, %8,5. Hala, korporazioaren aktiboa ia 23 mila milioi eurotara iritsi da.\nArloka banatuta, Finantza Taldeak oso ekitaldi positiboa egin zuen: Euskadiko Kutxak 11 mila milioi euro baino gehiago lortu zituen baliabide bitartekotuetan, eta Lagun Aroren ondare fondoak %9 inguruko errentagarritasuna lortu zuen. Industriaren arloa %20 hazi zen, Brandt eta Electra Vitoriaren sarrerei esker eta Banaketak, ekitaldi positiboa izan zuen, sei mila milioi euro pasako fakturazioarekin. Nazioartera begira, salmentak %33 hazi ziren eta hala, hiru mila milioi eurotara iritsi dira.\n2006ari begira, baikor\nUrte honetarako, hazkunde ekonomiko globala %4,9koa izatea aurreikusten da.\nLehen hiruhilekoan salmentak guztira %10 hazi dira, eta urte amaieran fakturazioa 13 mila milioi eurotik gorakoa izatea aurreikusi da, 2005ean baino %10 gehiago. Inbertsioei dagokienez, azpimarratzekoa da urte honetan bertan, amaiera alderako, Txinan martxan jarri nahi duten industrialdea, 4 kooperatibekin, printzipioz. Enpleguari dagokionez, 1.500-2.000 lanpostu berri sortuko dira 2006an, gehienak kanpoan.


GREZIAKO ADITUEK COVID-19 BOOSTER TIROA ONARTU DUTE MEDIKU LANGILEENTZAT OSASUNA - OSASUNA\nNagusia Osasuna Greziako adituek COVID-19 booster tiroa onartzen dute mediku langileentzat\nGreziak COVID-19 sendotzeko txerto bat jarriko du datozen asteetan mediku eta bestelako langileen eskura, Osasun Ministerioak adituek astelehenean esan zuten. Aholkulariek dagoeneko gomendatu dute mRNA txertoekin hobetzeko tiro egitea, azpian dauden baldintzak dituzten talde ahulentzat eta 60 urtetik gorako pertsonentzat.\nBooster tiroa ez da derrigorrezkoa, esan du Marios Themistokleousek, txertoen ardura duen idazkari nagusiak. iaz pandemiaren lehen fasea beste herrialde askotan baino egoera hobean lortu zuen, baina aurten gaixotasuna berpiztu zen eta azken asteetan kasu kopuruak gora egin du.\nHerrialdeak 2.126 COVID-19 infekzio berri eta harekin lotutako 39 heriotza salatu zituen astelehenean, pandemia hasi zenetik 632.908 infekzio kopurua eta hildakoak 14.505 izan ziren. , 11 milioi biztanle ditu eta orain arte 11,9 milioi tiro baino gehiago egin ditu. Biztanleriaren% 56,7 inguru erabat txertatuta dago. Kopuru hori% 70eraino handitzea espero du birusaren aurkako immunitate zabala sortu nahian.\nGarbitu Ekonomia Eta Enpresa Osasuna Energia Eta Erauzketak Zuzenbidea Eta Gobernantza Beste Batzuk Teknologia Artea Eta Kultura Kirolak Hirigintza\ntiktok gustatzen zaio erostea\nkaribeko aktoreen piratak\nzer aurkitu zuten haritz uhartean\nlove, victor 3. denboraldia kaleratzeko data\nanimalien erreinua 5. denboraldiko estreinaldia\nlangileen burua kdrama


Sydney Brenner-en gogoetak - ZientziaEus\nSydney Brenner-en gogoetak\n2012/03/18 Elhuyar Iturria: Teknopolis\n1953.urtean Watson eta Crick ikertzaileek DNAren helizearen egitura aurkitu zutenean, alboko gelan zegoen lanean. Sydney Brenner ikertzaileaz ari gara, biologia molekularraren aitaz. 85 urteko ikertzaile hegoafrikar honek 2002. urtean Fisiologia eta Medikuntzako Nobel saria jaso zuen, RNA mezularia aurkitu izanagatik. Biologiaz, genetikaz eta gizakiaz eta inguruneaz egin du gogoeta gure kameren aurrean.\n2002ko Medikuntzako Nobel saridunak iragarri dira\n2002ko Nobel sariak urte askotako lanaren ordaina


Free chat Umbuzeiro. Ausazko arrotz doan txateatu berehala Umbuzeiro tik.\nFree chat Umbuzeiro\nOngi etorri Chatroulette UmbuzeiroEdozein lekutan, munduko pertsona aleatory bat konektatzeko. Chatroulette Umbuzeiro dezakezu honako aukeren artean aukeratu:- Guztiak pertsona mota Umbuzeiro doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nUmbuzeiro hirien zerrenda:


Eneritz Zabaleta - Wikipedia, entziklopedia askea.\nLapurdiko legelari eta betsolaria\nEneritz Zabaleta Apaolaza (Baiona, 1984ko uztailaren 4a) Paueko eta Aturrialdeko Unibertsitatean zuzenbideko ikerlaria eta irakaslea da Baionan, baita Lemasen ere bai. Unibertsitate horretan bukatu zituen Zuzenbideko ikasketak 2009an Zuzenbide publikoan doktoretza tesia prestatzen ari da euskararen estatus juridikoari buruz. «Revue de droit linguistique» aldizkari juridikoaren komite editorialeko kidea da.\nBaiona, 1984ko uztailaren 4a (37 urte)\nPaueko eta Aturrialdeko Unibertsitatea\nlegelaria eta bertsolaria\nLe Mans University (en)\nBertsozalea da eta Berria egunkarian errugbiko kronikak idazten ditu.\n«Revue de droit linguistique» aldizkari juridikoaren komite editorialeko kidea da. Euskararen erabilera definitzen duten legeei buruz gogoeta egiteko, Udako Euskal Unibertsitatearen ekitaldi hauetan parte hartu du\n2017: Frantses iraultzaz geroztik hizkuntza politikaren bilakaera. (UEU)\n2015: Euskararen lehentasuna eta hizkuntza prebentzioaren ikuspegia Euskal Herriko marko juridikoetan: etorkizuneko erronkak. Lankide hauekin: Iñigo Urrutia Libarona, Itsaso Olaizola Azurmendi (MOOC ikastaroa, UEU)\n11 urterekin hasi zen bertsozaletzen. Xilabako (Zuberoa, Lapurdi eta Nafarroa Behereko Bertsularien Xapelketa) finalean aritu zen 2010ean eta 2012an eta Bertsolari Txapelketa Nagusian ere hartu zuen parte 2013an.\nBertsularien Lagunak Elkarteko diruzain eta Lankuko Administrazio Kontseiluko kidea, 2018tik 2019ra Euskal Herriko Bertsozale Elkarteko lehendakaritza taldeko partaide izan zen.\n↑ a b «Eneritz Zabaleta - Udaltop - Liferay» Udaltop Noiz kontsultatua: 2021-05-05.\n↑ Zabaleta, Eneritz. «Eneritz Zabaleta» Berria Noiz kontsultatua: 2021-05-05.\n↑ a b «Eneritz Zabaleta Apaolaza :: Inguma - Euskal komunitate zientifikoaren datu-basea» www.inguma.eus Noiz kontsultatua: 2021-05-05.\n«Eneritz Zabaleta - Biografiak - BDB. Bertsolaritzaren datu-basea\nAzken aldaketa 22 ekaina 2021(e)an, 17:02(e)tan\nOrriaren azken aldaketa: 22 ekaina 2021, 17:02.


Herritarrentzako zerbitzuak - Justicia 2030\nPrograma Justizia Zerbitzu Publikorako banakako sarbidea beste Administrazio batzuenarekin lotzera zuzenduta dago, bai eta kalitatea bermatzera. Digitalizazioak udaleko, Autonomia erkidegoko eta estatuko datuen ekosistema administratiboa sortzea errazten du. Elkarreragingarria eta eraginkorra izatea da helburua. Ez dira sistema berriak garatu nahi, baizik eta dagoeneko funtzionatzen dutenak egokitu, dagokienean.\nJustizia Zerbitzu Publikoa eraldatzeko, kalitatezko esparru bat behar da, ohiko kalitate-adierazleez gain, behar berriekin zerikusia duten beste batzuk ere barne hartzen dituena, hala nola baliabideen erabilera murriztea (energia, papera, mugikortasuna) eta erabiltzaileen gogobetetasuna eta herritarren irisgarritasuna. Trantsizio ekologikoari lotutako eskaerak, gure herrialdearen eta Europako esparruaren helburuetatik datozenak.\n19. ERREGISTRO ZIBILAREN EREDU BERRIA\n20. HERRITARRENTZAKO ARRETA


Politika albisteak 2022 | EITB Berriak Politika\nFeijook esan du industria indarra galtzen ari dela Euskadin, eta zergak jaisteko eskatu dio Jaurlaritzari\nPublikatuta: 2022/06/30 22:17 (UTC+2) Azken eguneratzea: 2022/06/30 22:17 (UTC+2)\nAlberto Nuñez Feijoo PPko presidenteak euskal enpresariek antolatutako jardunaldi batean parte hartu du eguerdian Getxon, eta arratsaldean Euskadiko PPren zuzendaritzarekin bildu da.\nNafarroako Gobernuak suteen kudeaketa defendatu du, baina hobetu beharreko alderdiak ere zerrendatu ditu\nPublikatuta: 2022/06/30 20:42 (UTC+2) Azken eguneratzea: 2022/06/30 20:42 (UTC+2)\nChiviteren gobernuak egindakoaren egokitasuna defendatu du, eta Navarra Sumak dimisio eskaria berretsi du. PSNren Gobernua sostengatzen duten alderdiek hainbat galdera mahaigaineratu dituzte.\nPublikatuta: 2022/06/30 20:27 (UTC+2) Azken eguneratzea: 2022/06/30 20:27 (UTC+2)\nPedro Sanchezek iragarri du Espainiak handitu egingo duela Defentsako aurrekontua. Gastua barne produktu gordinaren %1 izatetik %2ra pasatu nahi du 2029rako. Hala ere, horretarako babesak topatu beharko ditu. Podemos eta aliatu gehienak ez daude ados.\nPublikatuta: 2022/06/30 23:40 (UTC+2) Azken eguneratzea: 2022/06/30 23:40 (UTC+2)\nEspainiako Gobernuko presidenteak NATOren goi-bileran hartutako konpromisoa babestera gonbidatu ditu alderdi politikoak: 2029rako BPGaren % 2ra iristea.\nPublikatuta: 2022/06/30 19:43 (UTC+2) Azken eguneratzea: 2022/06/30 19:43 (UTC+2)\nNATOko idazkari nagusiaren ustez, Ceuta eta Melilla ez daude automatikoki babestuta, "erabaki politikoa" behar baita horretarako.\nMigrazio politikak, giza eskubideak eta mugak ixteko eta irekitzeko argudioak\nPublikatuta: 2022/06/30 19:05 (UTC+2) Azken eguneratzea: 2022/06/30 19:05 (UTC+2)\nAnder Errastik azaldu digu filosofia politikoak nola azaltzen dituen migrazio mugimenduei zuzenean eragiten dien mugak ixtea edo irekitzea defendatzen dituztenen argumentuak\nEusko Legebiltzarrak lau lege onartu ditu udako oporren atarian, azken osoko bilkuran\nPublikatuta: 2022/06/30 17:32 (UTC+2) Azken eguneratzea: 2022/06/30 17:32 (UTC+2)\nBestalde, Ganberak EH Bilduren proposamen bat atzera bota du. Osasun sistemaren eta, bereziki, lehen arretaren, egoeraren inguruko diagnostiko bat egiteko lantalde bat sortzea proposatu du koalizioak.\nAnimaliak babesteko legea eta kirol arloko langileen titulazioa arautzen duena onartu ditu Legebiltzarrak\nPublikatuta: 2022/06/30 14:31 (UTC+2) Azken eguneratzea: 2022/06/30 14:31 (UTC+2)\nUrte politiko honetako azken osoko bilkura egin dute Eusko Legebiltzarrean. Gaurko saioan lau lege onartuko dituzte, tartean kirol arloko langileen titulazioa arautzen duena eta animaliak babesteko legea.\nEspainia gogobeteta, NATOren lurralde-osotasunaren definizioan Ceuta eta Melilla bildu eta gero\nPublikatuta: 2022/06/30 14:22 (UTC+2) Azken eguneratzea: 2022/06/30 14:22 (UTC+2)\nSanchez presidentearen esanetan Gobernuaren helburuak bete ditu Madrilgo goi-bilerak. Espainiak lortu du NATOk hegoaldeko hegalari begiratzea. Aliantzaren instrukzio liburu berrian idatzita utzi dute.\nPublikatuta: 2022/06/30 11:38 (UTC+2) Azken eguneratzea: 2022/06/30 11:38 (UTC+2)\nPedro Sanchezen esanetan, Espainiak hemendik 2030ra bitartean defentsarako bideratuko duten gastua BPGaren % 2ra igotzeko konpromisoa hartu du eta, horretarako, berak babesa eskatuko die gainerako talde politikoei.\nNafarroako Parlamentuak Eliza Katolikoaren barruan egindako abusuen biktimak aitortzen dituen legea onartu du\nPublikatuta: 2022/06/30 12:57 (UTC+2) Azken eguneratzea: 2022/06/30 12:57 (UTC+2)\nLegearen xedea da prozedura bat ezartzea, Nafarroako Eliza Katolikoan egindako sexu-abusuen biktimen "aintzatespenerako eskubidea gauzatzeko".\nEAJren, EH Bilduren eta Elkarrekin Podemosen talde parlamentarioek Melillan gertatutakoa salatu dute\nPublikatuta: 2022/06/30 12:38 (UTC+2) Azken eguneratzea: 2022/06/30 12:38 (UTC+2)\nTaldeek, Marokoren eta Espainiaren arteko mugan ostiralean jazotakoaren aurrean "atsekabea eta salaketa irmoa" adierazteaz gain, ikerketa "berehalakoa eta independentea" eskatzen dute gertakariak argitze aldera.\nIñigo Urkulluren ustez, ''kezkagarria'' da Mercedesek Gasteizen duen lantegiaren egoera\nPublikatuta: 2022/06/30 10:52 (UTC+2) Azken eguneratzea: 2022/06/30 10:52 (UTC+2)\nIñigo Urkullu lehendakariak uste du ez dela komenigarria plantillaren protestak lantegian egin daitezkeen inbertsioekin nahastea.\nJosu Etxaburu: ''Pirinioetako Bidea beste mugarri bat izango da, burujabetzaren prozesuan''\nPublikatuta: 2022/06/30 09:15 (UTC+2) Azken eguneratzea: 2022/06/30 09:15 (UTC+2)\nGure Esku mugimenduko bozeramailearen esanetan, ezinbestekoa da erabakitzeko eskubidearen gaineko eztabaida "berriro lehen planora" ekartzea: "Estatuek ezezkoa ematen badute, gure erantzunak baiezkoa izan beharko luke", adierazi du.\nJosu Etxaburu: "Pirinioetako Bidea beste mugarri bat izango da burujabetzaren prozesuan"\nPublikatuta: 2022/06/30 11:48 (UTC+2) Azken eguneratzea: 2022/06/30 11:48 (UTC+2)\nJaizkibel elkargune eta abiapuntu, Pirinioetako Bidean\nPublikatuta: 2022/06/30 10:34 (UTC+2) Azken eguneratzea: 2022/06/30 10:34 (UTC+2)\nLarunbatean, 17:00etan hasiko da ospakizuna, Pirinio osoan zehar 300dik gora gailur argiztatzeko Gure Eskuk ANCrekin eta FEECrekin batera antolatutako ekimenaren esku.\nNATOk Errusia jo du mehatxu nagusitzat, eta Txina erronka modura ikusten du\nPublikatuta: 2022/06/29 20:50 (UTC+2) Azken eguneratzea: 2022/06/29 20:50 (UTC+2)\nErrusia da NATOren segurtasunaren mehatsu zuzen eta adierazgarriena, edozein tresna erabiltzeko prest omen dagoelako bere eraginpeko gunea hedatzeko. Baina Txina ere kezka-iturri bilakatu da Aliantzarentzat.\nNATOren gailurreko gau emanaldiak Prado museoan bildu ditu agintari eta gonbidatuak\nPublikatuta: 2022/06/29 20:42 (UTC+2) Azken eguneratzea: 2022/06/29 20:42 (UTC+2)\nMuseoan Velazquezen eta Goyaren maisulanak ikusi eta Kieveko Orkestraren kontzertua entzuteko aukera izan dute. Baita Jose Andres sukaldariak prestatu dien afaria dastatzeko parada ere.\nNATOren Estrategia Kontzeptu berriaren gako nagusiak\nPublikatuta: 2022/06/29 09:12 (UTC+2) Azken eguneratzea: 2022/06/30 09:12 (UTC+2)\nNATOk bere ibilbide-orri berrian dio Errusiak Aliantza Atlantiarreko herrialdeen segurtasuna, bakea eta egonkortasuna arriskuan jar ditzakeela.\nGogorak memoriaren museoa izango du Bilboko egoitzan, 2023ko amaieran\nPublikatuta: 2022/06/29 17:18 (UTC+2) Azken eguneratzea: 2022/06/29 17:18 (UTC+2)\nProiektua aurtengo laugarren hiruhilekoan lizitatu eta esleituko da. Obrak 2023ko hasierarako aurreikusita daude, eta zazpi hilabeteko epea izango dute burutzeko. Federico Sorianok diseinatutako espazioak 540 metro karratuko azalera eta zazpi areto izango ditu.\nEH Bildu: "La Cumbre memoria-gune bilakatuta, Lasak eta Zabalak jasandako torturak aitortzea lortuko dugu"\nPublikatuta: 2022/06/29 17:01 (UTC+2) Azken eguneratzea: 2022/06/29 17:01 (UTC+2)\nEH Bilduk akordioa egin du Espainiako Gobernuarekin Donostiako La Cumbre jauregia eta Ezkabako gotorlekua memoria-gune bilakatzeko.\nPoliziaren gehiegikeriei buruzko Batzordeak 46 kasu aitortu ditu 2021eko uztailetik\nPublikatuta: 2022/06/29 15:47 (UTC+2) Azken eguneratzea: 2022/06/29 15:47 (UTC+2)\nGiza eskubideen urraketen artean, gehienak (28) tortura edo tratu txar larriengatik aitortu dituzte, baina heriotzagatik edo lesio larriengatik ere izan dira batzuk. Batzordeak Guardia Zibilari eta Polizia Nazionalari egotzi dizkie urraketa gehienak.\nEuskadi Lagunkoiak hamar urte bete ditu udalerriak "gero eta inklusiboagoak eta lagunkoiagoak" izan daitezen\nPublikatuta: 2022/06/29 15:01 (UTC+2) Azken eguneratzea: 2022/06/29 15:01 (UTC+2)\nLehendakariaren esanetan, "adinekoak aldaketaren eragileak eta Euskadi Lagunkoiaren protagonistak dira". Adiskidetasunaren aldeko mugimenduaren helburua herritarren partehartzea sustatzea da, eta, gaur egun, 70 udalerri daude atxikituta.\nEH Bilduk mozio bat aurkeztuko du Osakidetzaren inguruan akordio zabal batera iristeko\nPublikatuta: 2022/06/29 12:59 (UTC+2) Azken eguneratzea: 2022/06/29 12:59 (UTC+2)\n"Hezkuntza bezala, Osasuna ere herritarren ongizatearen oinarrizko zutabeetako bat da, eta hor ere akordio zabal bat erdiesteko gai izan behar dugu" adierazi du Maddalen Iriartek.\nMarlaska: 'Gobernua Frantziak ezarritako barne kontrolen aurka dago, eta Bidasoa ibaia zaintzen jarraitzen du'\nPublikatuta: 2022/06/29 12:57 (UTC+2) Azken eguneratzea: 2022/06/29 12:57 (UTC+2)\nBarne ministroak adierazi duenez, bestalde, joan den ostiralean Melillan gertatutakoa "eraso bortitza" izan zen, eta bitarteko "arriskutsuak" zituzten antolatutako 2.500 migratzaile izan ziren protagonista.\nGrande-Marlasa: ''Sanchez presidenteak ez du inoiz justifikatu oinarrizko eskubideen urraketarik''\nPublikatuta: 2022/06/29 10:41 (UTC+2) Azken eguneratzea: 2022/06/29 10:41 (UTC+2)\nIñigo Barandiaran EAJko diputatuak esandakoari erantzun hori eman dio Barne ministroak. Grande-Marlaskak adierazi duenez, "migratzaileen bizitza babestea gure kezka nagusietako bat da".\nGorrotxategi: "NATOren aurka gaude, gerrarako sortutako erakundea da, ez bakerako"\nPublikatuta: 2022/06/29 16:54 (UTC+2) Azken eguneratzea: 2022/06/29 16:54 (UTC+2)\nBestalde, Elkarrekin Podemos-IUko bozeramaileak esan du Pedro Sanchezek Melillako heriotzen inguruan egindako adierazpenak entzunda, norabide aldaketa bat egon dela Espainiako Gobernuak migratzaileekiko duen jarreran.\nGorrotxategi: ''NATOren aurka gaude, gerrarako sortutako erakundea da, ez bakerako''\nPublikatuta: 2022/06/29 09:33 (UTC+2) Azken eguneratzea: 2022/06/29 09:33 (UTC+2)\nElkarrekin Podemos-IUko bozeramaleak, bestalde, esan du Pedro Sanchezek Melillako heriotzen inguruan egindako adierazpenak entzunda, norabide aldaketa bat egon dela Espainiako Gobernuak migratzaileekiko duen jarreran.\nYael Braun-Pivet, Frantziako Asanblada zuzenduko duen lehen emakumea\nPublikatuta: 2022/06/28 12:56 (UTC+2) Azken eguneratzea: 2022/06/29 12:56 (UTC+2)\n1958an V. Errepublika hasi zenetik egon den Parlamenturik zatituena zuzendu beharko du Emmanuel Macron presidentearen alderdiko diputatuak; izan ere, ez dago gehiengo absoluturik.\nBiden Sanchezekin bildu da Moncloan\nPublikatuta: 2022/06/28 18:46 (UTC+2) Azken eguneratzea: 2022/06/28 18:46 (UTC+2)\nAldebiko bilerak bi herrialdeen arteko harreman estrategikoa indartu du. AEBko eta Espainiako agintariek 1988an sinatutako akordio militarrarekiko konpromisoa berretsi dute, Moron (Sevilla) eta Rotako baseen erabilera partekatua ahalbidetzen duena.\nGoi-bileraren asmoa berretsi du Sanchezek: "Batasuna eta demokraziaren defentsa"\nPublikatuta: 2022/06/28 08:09 (UTC+2) Azken eguneratzea: 2022/06/29 08:09 (UTC+2)\nNATOko idazkari nagusia eta Pedro Sanchez Espainiako Gobernuko presidentea Ifemako instalazioetan izan dira gaur goizean, goi-bilera egiteko aukeratutako eraikinean, hain justu.\nGobernuaren bazkideek eta Podemosek ere Melillako gertaeren inguruko azalpenak eta ikerketa eskatu dute\nPublikatuta: 2022/06/28 14:32 (UTC+2) Azken eguneratzea: 2022/06/28 14:32 (UTC+2)\nMelillan izandakoaren kasuan gaur Kongresuan Espainiako Gobernuaren bazkide diren alderdiek gaitzetsi egin dituzte heriotzak, eta bereziki Pedro Sanchezek esandako hitzak, Marokoko poliziaren eginkizuna ontzat ematen zutenak.\nMemoria demokratikoaren legea aurrera aterako da EH Bilduren babesarekin\nPublikatuta: 2022/06/28 19:29 (UTC+2) Azken eguneratzea: 2022/06/28 19:29 (UTC+2)\nBesteak beste, Cumbre jauregia Donostiako Udalari lagatzea, Ezkabako gotorlekua memoria gune bihurtzea, auzitegi frankisten epaiak legez kanpokotzat jotzea eta legea aplikatzeko denbora-muga 1983 amaierara arte luzatzea adostu du EH Bilduk Espainiako Gobernuarekin.\nBingen Zupiria: ''Europarrok ezin dugu ez ikusiarena egin gure inguruko sufrimenduarekin''\nPublikatuta: 2022/06/28 12:45 (UTC+2) Azken eguneratzea: 2022/06/28 12:45 (UTC+2)\nJaurlaritzako bozeramaileak Melillan ikusitako irudiak "izugarriak" direla adierazi du. Bere hitzetan, "Europa guztiari dagokion arazo baten aurrean gaude".\nJaurlaritzak genero-ikuspegia txertatu du Euskadiko eraikinen eta etxebizitzen diseinua zehazteko dekretuan\nPublikatuta: 2022/06/28 13:32 (UTC+2) Azken eguneratzea: 2022/06/28 13:32 (UTC+2)\nHartara, atarietan eta eremu komunetan segurtasunik eza sortzen duten zoko eta angelu itsuak saihestuko dira Gobernu Kontseiluak onartu duen dekretuari jarraituz.\nPresen Blanco: "Ermuko herritarren babesaren oroitzapen ona gordetzen dut"\nPublikatuta: 2022/06/28 08:12 (UTC+2) Azken eguneratzea: 2022/06/29 08:12 (UTC+2)\nMiguel Angel Blancoren lehengusinak eta Elena Praena Blanco alabak 25 urte betetzen direnean PPko zinegotzia bahitu eta hil zuteneko oroitzapenez hitz egin dute Radio Euskadiko "Boulevard" saioan.\nGobernu Kontseilua Turtziozen bildu da\nPublikatuta: 2022/06/28 10:31 (UTC+2) Azken eguneratzea: 2022/06/28 10:31 (UTC+2)\n"Turtziozko Manifestua"ren 85. urteurrena dela eta, Eusko Jaurlaritzak bere ohiko bilera egin du gaur Turtziozen. Manifestua Jose Antonio Aguirre Lehendakariak irakurri zuen 1937ko ekainaren 30ean erbestera jo aurretik. Egun hartan Euskadin antolatutako azken Gobernu Kontseilua egin zen.\nGasteizko epaitegi batek bertan behera utzi ditu EAren XIII. Kongresua eta bertan egindako izendapen guztiak\nPublikatuta: 2022/06/28 08:14 (UTC+2) Azken eguneratzea: 2022/06/29 08:14 (UTC+2)\nArabako hiriburuko epaitegi batek Eusko Alkartasunak otsaileko 19an eta 20an egindako Kongresu Nazionalean adostutako akordio guztiak bertan behera uztea erabaki du.\nDena prest Madrilen OTAN "eraldatuko" duen goi bilerari hasiera emateko\nPublikatuta: 2022/06/28 10:26 (UTC+2) Azken eguneratzea: 2022/06/28 10:26 (UTC+2)\nStoltenbergen arabera, helburuetako bat 300.000 soldadutako armada lortzea da. Gainera, bederatzi aliatuk BPGaren % 2 inbertitzen dute defentsan, eta beste 19k "asmo argia" dute. Mugak eta Madril, blindatuta goi bileraren aurrean.\nEspetxe Zaintzako Epaitegiak hirugarren gradua kendu die bi euskal presori barkamena eskatu ez dutelako\nPublikatuta: 2022/06/28 11:09 (UTC+2) Azken eguneratzea: 2022/06/28 11:09 (UTC+2)\nDuela gutxi, Auzitegi Nazionalak ebatzi zuen barkamena eskatzea ezin daitekeela izan ezinbesteko baldintza preso bati kartzela-baimena emateko, baina, hala ere, Espetxe Zaintzako Epaitegiak atzera bota du Eusko Jaurlaritzak hartutako erabakia.\nEITB ALBISTEAK Telegramen\nEITBk euskaraz argitaratzen ditu edukiak, EITB ALBISTEAK izeneko Telegram kanalaren bidez.\nKatalunia Kataluniako hauteskundeei buruzko webgune berezia\nBakea Euskadin Webgune berezia


Miquel Navarro | Artitz Guggenheim Bilbao\nMislata, Valentzia, 1945 | Mislatan bizi da\n1945 Irailaren 29an jaioa, Mislatan, Valentzian\n1964–68 Pintore gisa hasi zen, batez ere paper gaineko lanak eginez\n1968 Nuestro yo taldeko erakusketan parte hartu zuen, Valentziako Círculo Universitario-n. Arte Ederretako ikasketak bertan behera utzi zituen, San Carlos Arte Ederretako Goi Mailako Eskolan, Valentzian\n1972 Eskultura lantzen hasi zen batez ere. Bakarkako lehenengo erakusketa egin zuen Tessili galerian, Oviedon\n1973 La ciutat 1973–1974 egin zuen, bere hirietatik lehena. Erakusketa bat egin zuen Val i 30 galerian, Valentzian\n1974 Lehenengo eskultura-erakusketa egin zuen Valentziako Arkitektoen Elkargoan, La ciutat izenburupean. Pintura baztertu zuen eskulturan soilik jarduteko\n1975 La ciutat-en instalazio bat jarri zuen ikusgai, Buades galerian, Madrilen\n1977 Erakusketa bat egin zuen Juana de Aizpuru galerian, Sevillan\n1978 Pirámide 1978–1979 egin zuen. Katalanische Funts des 20 Jahrhunderts taldeko erakusketan parte hartu zuen, Berlingo Staatliche Kunsthalle-n\n1980 Bere lana ikusgai egon zen Images from Spain erakusketan, New Yorkeko Solomon R. Guggenheim Museum-en, eta ondoren AEBko beste hiri batzuetan ikusi ahal izan zen\n1981 Medellingo IV. Coltejer Bienalean parte hartu zuen\n1982 Zenbait eskultura-instalazio aurkeztu zituen marrazkiekin eta akuarelekin batera Madrilgo Galería Fernando Vijante-n, Esculturas, acuarelas, dibujos 1972–1982 izenburupean. Parisko XII. Bienalean parte hartu zuen, Musée d’Art Moderne de la Ville de Paris-en\n1984 La ciutat 1984–1985 egin zuen. Font Pública egin zuen, 23 metroko iturria, Jucar ibaitik Valentziara isuritako uren oroimenez\n1986 Plastika-Arteen Sari Nazionala jaso zuen. Veneziako Bienalean parte hartu zuen Espainiako Pabilioian, Ferran García Sevilla-rekin, José María Sicilia-rekin eta Cristina Iglesias-ekin batera. Iturri publiko bat egin zuen Turisen, Valentzian\n1987 Alfons Roig saria eman zio Valentziako Diputazioak\n1988 Erakusketa antologiko txiki bat egin zuen Sala Parpalló-n, Valentzian, Madrilgo Gamarra y Garrigues galerian eta Bartzelonako Joan Prats galerian\n1989 Erakusketa bat egin zuen Madrilgo Centro de Arte Reina Sofía-n. Urriaren 27an, 17 metro altu den Minerva Paranoica eskultura ipini zuten Madrilgo Kristalezko Jauregian, erakusketa aldiari hasiera emanez\n1990 CEOE Arteen Saria jaso zuen. Torre de Sonido eskultura instalatu zuen Madrilgo Carlos III Unibertsitatean\n1992 Art Baselen parte hartu zuen. Fraternitat eskultura instalatu zuen Bartzelonan\n1994 Erakusketa bat izan zuen Centro Georges Pompidou-n, Parisen. Boca de Luna iturri publikoa instalatu zuen Bruselan\n1995 Arte-Kritikarien Elkartearen Sari Nazionala jaso zuen ARCO 95ean\n1998 Chicago Cultural Center-en Miquel’s World erakusketa egin zuten, ondoren Museo de Monterrey-n, Mexikon, eta Museo de Arte Moderno-n, Mexiko DFn, ikusi ahal izan zena\n1999 Bilbon Casco Industrial pieza eta Gijonen Andarín instalatu zituen\n2000 Harremanetan hasi zen Marlborough galeriarekin. “XXXIV Prix International d´Art Contemporain” saria jaso zuen Montecarlon. Bere lana ikusgai egon zen Den Haag Sculptur 2000-n, Hayan. Vigía pieza instalatu zuten Kanaria Handiko Las Palmasen\n2001 Bakarkako erakusketa egin zuen Faust Kunsthalle-en, Hannoverren\n2002 Bere lana New Yorkeko Marlborough galerian aurkeztu zen. Arte en España 1977–2000 erakusketan parte hartu zuen, Moskun. La mirada eskultura jarri zuten Artium Museoaren plazan, Gasteizen. Valentziako Generalitat-ek Kultur Merezimenduaren Saria eman zion\n2003 Una urbe en tus manos ikusgai jarri zuen Ammanen (Jordania), Beiruten (Libano) eta Taipein, Instituto Cervantes-en lankidetzarekin. La ciudad que nunca existió erakusketan parte hartu zuen Bartzelonako Centre de Cultura Contemporània-n eta Bilboko Arte Eder Museoan. El Parotet eskultura instalatu zuten Valentzian eta Palas Fundición instalatu zuten Ceutin, Murtzian\n2004 Guggenheim Museoak Harresi-hiria eskultura eskuratu zuen eta 103. aretoan aurkeztu zuen\n2005 Burgosko Katedralak erretaula bat egiteko eskaria egin zion. Institut Valencià d’Art Modern-ek bere hirurehun lan baino gehiago jarri zituen ikusgai, 1964–2005 aldikoak


Nafarroako Ikasle Abertzaleak: Ikasleoi eraso gehiagorik ez!\nLeioako Ikasle Mugimenduaren oharra:\nBIZKAIAKO eta UNIETAKO IKASEEN PRENTSAURREKOA 11X12\n2012ko Urriaren 24ean\nDuela bi aste, ikasleok planto egin genion sistemari. Hamaika arrazoik batu gaituzte kolore eta nazio ezberdinetako ikasleak aldi berean borroka egiteko. “11X12, hezkuntza herritik eta herriarentzat” lelopean, Estatu Españoleko nazio zapalduetako ikasle mugimenduak batu egin ginen, urriaren hamaikan greba eginez.\nGreba egiteko genituen arrazoiak ez ziren hamaika, milaka baizik. Estatu españoletik inposatutako murrizketa eta erreformek bereziki zapaltzen gaituzte, ikasle guztiak, ikasle prekarioak bilakatuz. Tasen igoera, gelen masifikazioa, irakasle falta, eduki kritikoen desagerpena, enpresa pribatuen esku hartzea... Hau ez dugu onartuko, eta horregatik esaten dizuegu: Raxoi, Wert, Celaá, Iribas eta Goirizelaia; EZ ZAITUZTEGU NAHI! EZ DUGU ZUEN NEURRI INPOSATZAILERIK ONARTUKO!\nEuskal Herriko ikasleok ere greba deialdiarekin bat egin genuen. Ehundaka izan ziren Leioako itxialdian eta piketeetan parte hartu zuten pertsonak eta Bilbon, Gasteizen, Donostian, Iruñean eta hego Euskal Herriko beste herrietan burututako manifestazioetan 14.000 ikasle baino gehiago batu ginen erreformen eta murrizketen aurka. Datu hauek argi uzten dute ikasleon jarrera: hezkuntzaren pribatizazioaren eta murrizketa sozialen aurka borrokatzeko prest gaude, eta ez dugu horretan etsiko.\nGure eskubideen alde eta erreformen zein murrizketen kontrako borrokan oztopoak besterik ez ditugu topatzen. Adibide garbia izan zen urriaren hamaikan, gure grebarako eskubidea urratuz, hainbat irakasleek derrigorrezko praktikak eta azterketak inposatu zituzten, mehatxuen bidez klasera joatera behartuz.\nUPVko kanpus ezberdinak “zaintzen” dituzten protexak ezezik, Ertzainen presentzia nabarmena izan zen. Batez ere, Ibaetako zein Gasteizko kanpusetann, bi unibertsitate hauetara sartu zirelarik. Ibaetako kasuan, ertzainek identifikazio ugari egin zituzten, baita txirrindulan zebilen persona bat furgonarekin aurretik eraman ere. Gasteizen, ertzainek 6 pertsona retenitu eta katxeatu zituzten kanpusaren barruan. Hau guztia, UPVko errektoretzaren baimenarekin, noski. Aurreko eguneko ekimenean, klaseen egoera kaxkarra salatzen ari zirela 28 ikasle izan ziren identifikatuak, ondoren Gasteizko kanpusean 35 ikasle baino gehiago identifikau zituzten. Ibaetako kasuan hainbat liskar eman ziren ertzainekin aurreko egunean. Behin eta berriz errepikatuko dugu eta ez gara inoiz nekatuko: INDAR POLIZIALAK KANPUSETATIK KANPORA!\nGuztira 11x12 ekimenaren izenan, Hego Euskal Herrian, burututako mobilizazioetan ehun persona baino gehiago izan ziren identifikatuak eta laurogeita hamairu eraikin publikoa okupatzeagatik inputatutakoak. Ugariak izan ziren ertzainek burututako kargak; Iñigo Cabacas hil zuen gomazko pilota bezalakoak airean eta porrak eskuan ikasleon aurka oldartuz.\nASKI DA! NAZKATUTA GAUDE! EZ DUZUE IKASLERIA ZAPALDUKO! EZ ZAIGU INPORTA ZENBAT PROTEX, ERTZAIN EDO NAZIONAL BIDALTZEN DIGUZUEN GURE AURKA: IKASLE ALTXAMENDUA HASI BERRI DA ETA EZ DUGU ERRAZ ETSIKO!\nUrriak 11ko Ikasle greban, hego euskal herrian izandako jazarpen poliziala\nArgitaratuta Nafarroako Ikasle Abertzaleak ordua: 5:47


Auzia Euskaraz (epaiBi): Uztailak 12, Doako Justizia eta Ofiziozko Txandaren eguna\n2016-07-12 Auzia Euskaraz!\nGaur, uztailak 12, Doako Justizia eta Ofiziozko Txandaren eguna ospatzen da. Egun horrekin babestu eta ezagutzera eman nahi da ofiziozko 43.800 abokatuk baino gehiagok urtean 365 egunez eta egunean 24 orduz egiten duten lana. Zeregin hori Doako Justizia Zerbitzua eta Ofiziozko txandan diharduten abokatuek egiten dute.\nAbokatuen elkargoetan ekitaldi bereziak egingo dituzte eguna ospatzeko.\nEspainiako Konstituzioak Doako Justiziarako eskubidea aitortzen die baliabiderik gabeko herritarrei. Horren bidez, aukera bermatzen da abokatu bat eta prokuradore bat doan eta epaiketen ondoriozko gastuak (adituen txostenak, fidantzak, etab.) ordainduta izateko.\n2015eko datu batzuk (estatu mailakoak):\n• Doako Justiziako zerbitzuan egindako inbertsioa mantendu egin zen aurreko\n• Doako Justizian 905.000 espediente izapidetu ziren, horietako 621.000 bide telematikotik.\n• Ofiziozko abokatuen batez besteko ordainsaria espedienteko 130 eurokoa da\n• Zerbitzu horren kostua herritar bakoitzeko 4,87 eurokoa da.\n• Ofiziozko txandan izena emanda dauden 43.800 abokatuetatik, % 47 emakumezkoak dira.\nInformazio gehiago kontsultatu dezakezu Doako Justiziako Behatokiaren X. txostenean.\nBaina nork dauka Doako Justizia jasotzeko eskubidea?\nOrokorrean, Espainiako herritar orok, baita Europar Batasuneko kide diren estatuetako herritarrek eta Espainian egoitza duten atzerritarrek ere, baldin eta auzitan jarduteko baliabiderik ez dutela egiaztatzen badute. Dena den, beste kasu batzuetan ere zerbitzu hori eskaintzen da:\n• Gizarte Segurantzako erakunde kudeatzaileek eta zerbitzu komunek ere eska dezakete doako zerbitzua; baita dagokien administrazio-erregistroan inskribatutako Elkarte eta Fundazioen Eskubideak Arautzen dituen martxoaren 22ko 1/2002 Lege Organikoko 32. artikuluan aurreikusitako onura publikoko elkarteek ere.\n• Lan-arloko jurisdikzioan, epaiketako defentsarako, Gizarte Segurantzaren sistemako langileek eta onuradunek, baliabiderik ez dutela egiaztatu beharrik gabe.\n• Zigor-arloko jurisdikzioan, administrazioarekiko auzien jurisdikzioan eta aurretiko administrazio-bidean, auzitan jarduteko baliabiderik ez dutela egiaztatzen duten atzerritarrek, baita Espainian legezko egoitza ez badute ere.\n• Auzitan jarduteko baliabideak egon ala ez, Doako Justiziarako eskubidea aitortzen zaie genero-indarkeriaren, terrorismoaren eta gizakien salerosketaren biktimei, eta baita adingabeei zein adimen-desgaitasuna duten pertsonei ere gehiegikerien edo tratu txarren biktima direnean. Halaber, kausadunek ere eskubidea dute biktima hiltzen denean, baldin eta erasotzaileak ez direnean.\n• Halaber, auzitan jarduteko baliabideak egon ala ez, doako justiziarako eskubidea aitortzen zaie istripu baten ondorioz ohiko lan-okupazioa edo lanbidea gauzatzea galarazten dien arrasto iraunkorrak dituztela egiaztatu eta beste pertsona batzuen premia dutenei, auziaren xedea jasandako kalteen ordainaren erreklamazioa denean.\nDoako Justizia jasotzeko eskaera on line egin daiteke www.justiciagratuita.es helbidean edo zerbitzu horren bulegoetan.\nDoako Justiziari buruzko informazio gehiago behar duzu?\nArgibide guztiak justizia.net-en Orientazio Juridikoko Zerbitzuaren atalean ikus ditzakezu, bai eta Espainiako Abokatutzaren Kontseilu Nagusiaren www.justiciagratuita.es webgunean ere; bertan hainbat kontsulta egiteko aukera eskaintzen da, eta, gainera, webgunea euskaraz kontsultatzeko aukera dago: http://www.justiciagratuita.es/publico/eu/.\n• Doako Justiziaren aldeko Eguna Gipuzkoan Uztailaren 12an\nwww.abogacia.es / www.icagi.net / www.justizia.net\nGaia: Abokatuak, Arlo juridikoko albisteak, Herritarrak


C.D.Hernaniko Pilota Saileko Bloga: diciembre 2014\nAbenduak 26-28 asteburuko partiduen emaitzak\nEUSKAL SELEKZIOA - MEXIKO:\nSelekzio mexikarra, egungo txapelduna bera, gira bat egitera etorri da Euskal Herrira 4 jaialdi burutuko dituztelarik, eta lehena igandean Hernanin izan zen. Jaialdian 2 partidu izan ziren, lehena pala gomaz emakumezkoa eta bigarrena eskuz binaka gizonezkoak. Bietan ere euskal selekzioak gaina hartu zien mexikarrei, paleta goman 30-20 eta eskuz 22-15.\nGiro paregabea egon zen hernaniko frotoian, ikuslegoak euskal selekzioa gogoz animatzen zuelarik, eta baita Hernaniko ordezkariak ere, bi partiden artean 3 bertako pilotariak baitziren (Amaia Irazustabarrena palaz Anoetako Maider Mendizabal-ekin eta Paul Ojuel eta Eneko Aizpitarte eskuz). Bai palaz eta baita eskuz ere erakustaldi paregabea eman zuten bi selekzioek, bakoitzean beren joko-modu edo postura ezberdinak nabarmentzen zirelarik, eta bi partiduetan ere tantu gogor, luze eta ikusgarriak ikusi ahal izan genituelarik. Euskadiko neskak aurretik joan ziren partidu osoan zehar eta Amaiak bukaera ederra eman zion bi pareta batekin. Mutil euskaldunek beren aldetik ere bizkarra erakutsi zieten mexikarrei markagailuan partidu osoan zehar, nahiz eta azken unean gerturatu baziren ere, hernaniarrek partidari amaiera aparta eman zioten.\nPaleta goma: Euskal selekzioa 30 - 20 Mexikar selekzioa\nEuskal selekzioa: Amaia Irazustabarrena eta Maider Mendizabal\nMexikar selekzioa: Paulina Castillo eta Rosa Flores (30 metroko frontoian egungo txapeldunak)\nEskuz binaka: Euskal selekzioa 22 - 15 Mexikar selekzioa\nEuskal selekzioa: Paul Ojuel eta Eneko Aizpitarte\nMexikar selekzioa: David Alvarez eta Fernando Medina (36 metroko frontoian azpitxapeldunak)\nArgazki batzuk eta albistearen iturria: Hernaniko Kronika\nBeste argazki batzuen iturria: Hernaniko Palistak\nGIPUZKOAKO TXAPELKETA EZKER HORMAN:\nXabier Apaolaza pilotari alebinak ezin izandu Donostialdeako finala irabazi. Getariako pilota lekuan jokatu zen partidua eta 2 eta 1 galdu zuen Gazteleku taldeko Urruzolaren aurka. Sakean egon zen gakoa. Apaolazak 8 eta 1 galdu zuen lehendabiziko jokoa, sakea kontra zuela. 8 eta 0 irabazi zuen bigarrena sakea alde zuela eta azkenik, 4 eta 1 galdu zuen hirugarren jokoa sakea txandaka sakatu zutenean.\nAlain Agirre 30 / Urnieta EA\nEkaitz Insausti 5 / Oiarpe 30\nEndika Arizmendi 30 / Gazteleku 19\nIoritz Berasarte 4 / Oiarpe 30\nSuharri Rodriguez 35 / Intza 19\nXabat Pagola 35 / Allerru 24\nEkaitz Cisneros 33 / Oiarpe 35\nIñaki Urruzola 35 / Intza 28\nIoritz San Sebastian 18 / Behar Zana 40\nAnder Lopez 38 / Behar Zana 40\nJon Etxegoien 24 / Behar Zana 40\nMikel Zurutuza 31 / Antigua 40\nEgoitz Altuna 40 / Behar Zana EA\nHala moduzkoa izan da txapelketa probintzialeko 3garren jardunaldia hernaniarrentzat: 6 partidu irabazi eta 7 galdu dituzte aste buru honetan.\nAlderdirik onenean, Agirre eta Arizmendi kadeteenak eta Rodríguez jubenilarenak aipatu behar dira. Hiru pilotariek aukera onak dituzte finalerdietan sartzeko.\nGauzarik txarrena, San Sebastian eta López seniorrek galdutako partiduak izan ziren. Bi pilotariek jaitsierako promozioa jokatu beharko dute eta okerrena, elkarren aurka jokatu beharko dutela. Ondorioz, bitako batek maila galduko du.\nGarrantzitsua, baina ez hain larria, Cisnerosek galdutako partidua. Oso gutxigatik galdu zuen faboritoetako baten aurka, baina, hala ere, oraindik aukera ona du finalerdietarako sailkatzeko.\nHauexek izan dira final laurdenetako emaitzak:\nJulen Deskarga 16 / Aiert Salaberria 7\nManex Martin 16 / Ekain Barrenetxea 13\nAiur Tejedor 16 / Beñat Atxaga 11\nBeñat Garmendia 16 / Unax Manterola 11\nOier Garaiar 16 / Markel Gaztelu 7\nAxel Martin 16 / Jagoba Ortega 1\nUnai Etxarri 16 / Manex Oliver 10\nJon Jara 16 / Orkatz Artola 5\nAbenduak 26-28 asteburuko partiduak\nIgande honetan arratsaldeko 17:30etan ospatuko da Hernaniko frontoiean euskal eta mexikar selekzioen arteko pilota jardunaldi internazionala. Selekzio mexikarra, egungo txapelduna bera, gira bat egitera dator Euskal Herrira 4 jaialdi burutuko dituztelarik, eta lehena igandean Hernanin emango da. Jaialdian 2 partidu izango dira, lehena pala gomaz emakumezkoa eta bigarrena eskuz binaka gizonezkoak. Lehen partiduan euskal selekzioko bikotea Amaia Irazustabarrena eta Anoeta-ko Maider Mendizabal pilotariengandik osatua izango da. Aurkariak, 30 metroko frontoian egungo txapeldunak izango dira, Paulina Castillo eta Rosa Flores. Bigarren partiduan, euskal selekzioa ordezkatuz Paul Ojuel eta Eneko Aizpitarte hernaniarrak izango dira, eta aurkariak 36 metroko frontoian egungo azpitxapeldunak izango dira, David Alvarez eta Fernando Medina, azken hau pilotari oso ezaguna Asegarce enpresako profesionala izan bait zen 2. mailako 4/5-ko modalitatean txapeldun izatera iritsiz. Ikuskizuna ziutaturik dago jaialdi honetan. Azkenik, Hernaniko jarraitzaile guztiei deialdia luzatu nahiko genizueke, zaila izango baita gure herrian maila honetako beste ikuskizun bat berriz ikustea.\nAsteburu honetan jokatuko da Hernaniko pilota eskolako 40 haurrak jokatzen ari diren txapelketako 2. jardunaldia. Larunbatean goizeko 10etatik aurrera hurrengo partiduak jokatuko dira:\nAxel Martin - Unai Etxarri\nJon Jara - Orkatz Artola\nManex Oliver - Jagoba Ortega\nMarkel Gaztelu - Oier Garaiar\nJulen Deskarga - Aier Salaberria\nAiur Tejedor - Beñat Atxaga\nManex Martin - Aimar Garcia de Bikuña\nAimar Balenziaga - Unax Manterola\nIgandean goizeko 11etatik aurrera beste 10 partidu jokatuko dira.\nAsteburu honetan jokatuko da probintzi mailako trinketeko txapelketako 3. jardunaldia. Txapelketa honetan 13 pilotari Hernaniarrek jokatzen dute, hauek dira partiduak:\nAlain Agirre - Urnieta : larunbata 14,15 (2) Irura\nEkaitz Insausti - Oiarpe : larunbata 14,15 (3) Irura\nEndika Arizmendi - Gazteleku : igandea 11,30 (1) Irura\nIoritz Berasarte - Oiarpe : igandea 11,30 (2) Irura\nSuharri Rodriguez - Intza : larunbata 9,15 (1) Gaska\nXabat Pagola - Allerru : larunbata 9,15 (2) Gaska\nEkaitz Cisneros - Oiarpe : larunbata 9,15 (4) Gaska\nIñaki Urruzola - Intza : larunbata 14,00 (1) Gaska\nJon Etxegoien - Behar Zana : larunbata 14,00 (4) Gaska\nMikel Zurutuza - Antigua : larunbata 14,00 (6) Gaska\nIoritz San Sebastian - Behar Zana : larunbata 14,15 (4) Irura\nAnder Lopez - Behar Zana : larunbata 14,15 (7) Irura\nEgoitz Altuna - Behar Zana : igandea 9,15 (4) Gaska\nAbenduak 19-21 asteburuko partiduen emaitzak\nD.V. - BANKOA TXAPELKETA:\nEneko Aizpitarte pilotaria txapelketa honetako azpitxapeldun geratu da, afizionatu mailan jokatzen denen artean izen onenetakoa duen txapelketaN.\nEneko Labaka Albistur-ko pilotaria lagun duelarik, astearte honetan Zumarragan jokatu den finala galdu dute Irribarria - Irusta bikotearen aurka 22-7 emaitza sendoarekin.\nLabaka - Aizpitarte 10-0 galduz hasi ziren, nahiz eta ondoren 17-7 arte partidua berdinduz joan ez zuten momentu batean ere hau irabazteko aukerarik eduki. Arerioek oso ondo jokatu zuten, nor bere aurkaria baino gehiago izan ziren bakoitza bere esparruan eta ez zuten aukerarik ere eman.\nEmaitza honek ez du baliogabetzen Labaka - Aizpitarte bikoteak jokatu duen txapelketa aparta. Finalera iristeko 4 kanporaketa gainditu dituzte, Lopez - I.Labaka, Ugalde II - Perez, Elezkano - Etxamendi eta Arrese - Galarza bezelako pilotari garrantzitsuak kalean utziz.\nDenobraldi honetan pilotari hernaniarrek jokatutako 16. finala da.\nAurreko asteburuan jokatu zen Hernaniko pilota eskolan haur guztiak jokatzen duten txapelketako 1. jardunaldia.\nLarunbat eta Igandeko goizetan zehar, 24 pilotari benjaminek eta 15 infantilek 45 partiduko maratoi bat jokatu zuten, partiduak ikustera bertaratu ziren zale ugarien disfruterako.\nLehen jardunaldia jokatu ondoren asteburu honetan jokatzeko sailkatu dira 12 pilotari benjamin eta 8 alebin, larunbat eta igande goizetan 22 partiduko beste maratoi bat jokatuko dutelarik.\nAnder Lazkano 9 Urnieta 30\nAlain Agirre 30 Oiarpe 11\nIoritz Berasarte 13 Gazteleku 30\nXabat Pagola 35 Intza 10\nSuharri Rodriguez 35 Gazteleku 20\nEkaitz Cisneros 35 Allerru 12\nIñaki Urruzola 4 Oiarpe 35\nIoritz San Sebastian 23 Mundarro 40\nAnder Lopez 8 Urnieta 40\nJosu Altuna 20 Bergara 40\nEgoitz Altuna 16 Eple 40\nMikel Zurutuza 27 Behar Zana 40\nPilotari hernaniarren emaitza txarrak probintzi mailako trinketeko txapelketako 2. jardunaldian, 4 garaipen eta 8 porrotekin.\nHoberena Agirre kadetea eta Cisneros, Rodriguez eta Pagola jubenilen garaipenak, 4 pilotariak fase finala jokatzeko sailkatzeko aukerak dituztelarik.\nOkerrena Lazkano kadetea, Urruzola jubenila eta San Sebastian, J. Altuna eta Zurutuza nagusien porrotak, 5 pilotariek fase finalean sartzeko ia aukera guztiak galdu dituzte.\nAbenduak 19-21 asteburuko partiduak\nEguberrietako oporrak direla eta, C. D. Hernaniko pilota sailak eskuzko txapelketa bat antolatuko du pilota eskolara etortzen diren ume guztien artean.\nEskuz buruz-buru jokatuko da txapelketa hau benjamin eta alebin mailetan. Hiru aste iraungo du eta finalak urtarrilaren 3an jokatuko dira.\nLarunbatean, 10:00etan hasita 12 partidu jokatuko dira benjaminetan eta 5 alebinetan.\nLarunbatean bertan, 15:00etatik aurrera beste 12 partidu jokatuko dira benjaminetan eta beste 5 alebinetan.\nLehenengo jardunaldia bukatzeko, igandean goizeko 11:00etan 6 partidu benjaminetan jokatuko dira eta 5 alebinetan.\nXabier Apaolaza / Txulobi, larunbatean 19,00etan (1) Hernanin\nJagoba Garmendia / Gazteleku, larunbatean 19,00etan (2) Hernanin\nUrnieta / Ander Lazkano, larunbatean 14,15etan (1) Iruran\nAlain Agirre / Oiarpe, larunbatean 14,15etan (3) Iruran\nGazteleku / Ioritz Berasarte, igandean 11,30etan (1) Iruran\nIntza / Xabat Pagola, larunbatean 9,15etan (2) Gaskan\nEkaitz Cisneros / Allerru, larunbatean 9,15etan (4) Gaskan\nOiarpe / Iñaki Urruzola, larunbatean 15:00etan (1) Gaskan\nSuharri Rodriguez - Gazteleku, larunbatean 15:00etan (4) Gaskan\nEskuz buruz-buru seniorrak 2.maila:\nBergara / Markel Lizeaga, larunbatean 9,15etan (1) Gaskan\nMikel Zurutuza / Behar Zana, larunbatean 15:00etan (5) Gaskan\nEgoitz Altuna / Eple, igandean 9:15etan (4) Gaskan\nEskuz buruz-buru seniorrak 1.maila:\nIoritz San Sebastian / Mundarro, ostegunean 20:00etan (2) Iruran\nAnder Lopez / Urnieta, larunbatean 14,15etan (5) Iruran\nAbenduak 12-14 asteburuko partiduen emaitzak\nESKUZ BURUZ-BURU KADETEAK;\nAlain Agirre 30 / Ander Lazkano 26\nEndika Arizmendi 30 / Garikoitz Arizmendi 7\nESKUZ BURUZ-BURU JUBENILAK;\nSuharri Rodriguez 35 / Xabat Pagola 29\nEkaitz Cisneros 35 / Iñaki Urruzola 11\nESKUZ BURUZ-BURU SENIORRAK;\nEple 40 / Markel Lizeaga 39\nUsurbil 40 / Mikel Zurutuza 13\nUsurbil 40 / Ioritz San Sebastian 38\nAnder Lopez 40 / Mundarro 12\nEz diote ondo ekin gure pilotariek trinketeko txapelketa probintzialari. Bost partidu irabazi eta zazpi galdu dituzte lehenengo jardunaldian.\nAipagarriena, nagisi 1º mailan Lopezek lortutako garaipena izan zen. Lehen aurkaria aise gainditu zuen eta mailari eusteko helburua lortzeko lehen urratsa eman du.\nAgirreren eta E. Arizmendiren kadeteen garaipenak ere, Rodriguezena eta Cisneros jubenilena bezala, garrantzitsuak izan dira. Lauek egin dute gora beren joku mailan eta txapelketa honetan poz haundiak emateko gai direla erakusten ari dira.\nAlderik txarrena, seniorretako gainontzeko pilotariek galdutako partiduak. Zurutuzak aurkari ona izan zuen aurrean eta ez zuen askorik egiterik izan. Aldiz, San Sebastian eta Lizeagak oso gutxigatik galdu zuten maila haundiko pilotarien aurka eta oso inpresio ona utzi zuten.\nGIPUZKOAKO TXAPELKETA EZEKER HORMAN:\nXabier Apaolaza 2 / Ilunpe 0\nGazteleku 2 / Oinatz Insausti 1\nEple 2 / Eneko Garmendia 0\nTolosa 2 / Oihan Zugasti 0\nGure Txeru 0 / Jagoba Garmendia 2\nTolosa 2 / Mikel Lasa 0\nInfantilen txapelketan geratzen zitzaizkigun bi pilotari bakarrak final laurdenetako partiduak galdu zituzten eta, ondorioz, buruz-buru txapelketa probintziala abiatu zuten 14 pilotariak txapela lortzeko aukerarik gabe geratu gera.\nLehiaketan jarraitzen duten bakarrak, alebinetako Apaolaza eta infantiletako J. Garmendia dira. Biak ala biak zonaldeko kontsolazio saria dute jokoan eta final erdietarako sailkatuta daude.\nAxel Larrañaga 18 / Anartz Oiartzabal 12\nEñaut Iriondo 18 / Aratz Tejedor 17\nEñaut Iriondo, Aratz Tejedor, Anartz Oiartzabal eta Axel Larrañaga\nXabier Salaberria 22 / Oier Ezeiza 16\nOnditz Rekondo 22 / Ander Leiza 10\nAnder Leiza, Onditz Rekondo, Xabier Salaberria eta Oier Ezeiza\nEgoitz Altuna 22 / Iñigo Arizkorreta 13\nIñigo Arizkorreta eta Egoitz Altuna\nAbenduak 12-14 asteburuko partiduak\nGure pilotariek ezker hormako txapelketako parte hartzea amaitu ondoren, aste buru honetan trinketeko txapelketa probintziala hasiko dute.\nC.D.Hernanik 19 talderen izena eman du, nola buruz-buru, hala bi-bitara. Parte hartze ugariena aurkeztu duen kluba izan da Hernanikoa.\nBuruz-buruko modalitatean abiatuko da txapelketa eta hauexek izango dira gure pilotariek aste buru honetan jokatuko dituzten partiduak:\nAnder Lazkano / Alain Agirre, larunbatean 14:15etan (3) Iruran\nEndika Arizmendi / Ioritz Berasarte, igandean 11:30etan (1) Iruran\nXabat Pagola / Suharri Rodriguez, larunbatean 9:15etan (1) Gaskan\nIñaki Urruzola / Ekaitz Cisneros, larunbatean 9:15etan (4) Gaskan\nEskuz seniorrak 2. maila:\nMarkel Lizeaga / Eple, larunbatean 9:15etan (7) Gaskan\nUsurbil / Mikel Zurutuza, larunbatean 9:15etan (11) Gaskan\nEskuz seniorrak 1. maila:\nUsurbil / Ioritz San Sebastian, larunbatean 14:15etan (5) Iruran\nAnder Lopez / Mundarro, larunbatean 14:15etan (7) Iruran\nTxapelketa honetako helburuak honako hauek izango dira: kadeteetan, jokoa ikastea eta finalera iristea, jubeniletan txapela irabaztea, eta seniorretan, 2. mailatik igotzea eta 1. mailatik ez jaistea.\nGazteleku - Oinatz Insausti : ostirala 19,15 (2) Andoain\nXabier Apaolaza - Ilunpe : larunbata 16,00 (1) Hernani\nEple - Eneko Garmendia : ostirala 20,15 (1) Renteria\nTolosa - Oihan Zugasti : ostirala 19,30 (3) Tolosa\nGure Txeru - Jagoba Garmendia : ostirala 18,30 (1) Getaria\nTolosa - Mikel Lasa : ostirala 19,30 (1) Tolosa\n2 partida inportante jokatzen dute bihar Hernaniko pilotariak, Garmendia eta Zugasti infantilak final laurdenak irabazten saiatuko dira Errenteria eta Tolosan, Garmendia 1º urteko kategorian eta Zugasti 2en urtekoan.\nAxel Larrañaga - Anartz Oiartzabal : larunbata 16,00 (2) Hernani\nAratz Tejedor - Eñaut Iriondo : larunbata 16,00 (3) Hernani\nOier Ezeiza - Xabier Salaberria : larunbata 16,00 (4) Hernani\nOnditz Rekondo - Ander Leiza : larunbata 16,00 (5) Hernani\nAbenduak 5-7 asteburuko partiduak\nEneko Garmendia - Eñaut Iriondo , larunbata 15,00 (1) Hernani\nMarkel Lizeaga - Iñigo Urkizu , larunbata 15,00 (3) Hernani\nOnditz Rekondo - Xabier Salaberria , astelena 11,00 (1) Hernani\nEkaitz Insausti - Oihan Zugasti , astelena 11,00 (2) Hernani\nAzaroak 28-30 asteburuko partiduen emaitzak\nXabat Pagola eta Iñaki Urruzola jubenilek 22 eta 5 galdu zuten txapelketa probintzialeko 2. mailako finala Arrasateko Morón eta Egiaren aurka. Bikote hernaniarrak ez zuen ondo jokatu. Final garrantzitsu batek sortzen duen urduritasunaren mende aritu ziren eta ez ziren aurkari izan Arrasatekoentzat. Hauek ondo aritu ziren, baina ezer asko egin gabe eraman zuten txapela.\nHala eta guztiz, oso txapelketa ona jokatu dute Xabatek eta Iñakik eta azken hiru hilabete honetan asko hobetu dute beren joku maila.\nHonako hau, C. D. Hernaniko pilotariek aurtengo denboraldian jokatu duten 15garren finala izan da.\nXabat Pagola eta Iñaki Urruzola\nGIPUZKOAKO TXAPELKETAKO GAINONTZEKO EMAITZAK:\nZiotza 2 / Unax Uitzi 0\nOiarpe 0 / Oinatz Insausti 2\nXabier Apaolaza 2 / Gazteleku 1\nUrnieta 0 / Mikel Lasa 2\nAllerru 0 / Jagoba Garmendia 2\nGure Txeru 2 / Aratz Tejedor 0\nOiarpe 2 / Eñaut Iriondo 0\nAñorga 0 / Oihan Zugasti 2\nEneko Garmendia 2 / Ziotza 1\nBataz beste, ona izan da aste buru honetan txapelketa probintzialean jokatutako 11garren jardunaldi hau. Denera, 6 partidu irabazi eta 4 galdu dituzte pilotari hernaniarrek. Garaipen garrantzitsuak izan dira, baina baita emaitza mingarriak ere.\nEmaitza onen atalean, Eneko Garmendia eta Ohian Zugasti infantilen garaipenak aipatu behar dira. Ondorioz, final laurdenak jokatzeko sailkatu dira biak.\nGauzarik txarrenen artean, lehen aipatu bezala, jubenilek galdutako finala, batetik. Eta bestetik, Unax Uitzi alebinak galdutako partidua. Final zortzirena jokatu zuen txapela irabazteko faboritoetako baten aurka eta ez zuen partidua irabazterik izan.\nEkaitz Insausti 22 / Ibai Ezeiza 6\nEskuz buruz-buru seniorrak: Suharri Rodríguez 22 / Ekaitz Cisneros 20


Hezkuntza gradua ikasi- zer behar da · BAM\nHasiera · Ikasle berriak · Nork egin ditzake ikasketak?\nBAMen ikas dezakete\nLOGSE Batxilergoan (edozein modalitatetan) ikasten dabiltzanek edo UBI edo IEEko ikasketak burutu dituztenek. BAMen ikasteko, unibertsitatera sartzeko probak (selektibitatea) gaindituta eduki behar dira.\nGoi mailako heziketa-zikloetako titulua edo, indarreko legeriaren arabera, titulu baliokidea dutenek.\nBeste hauek ere egin dezakete sartzeko eskaera:\nKarrera aldatu nahi dutenek\nEAEn 25 urtetik gorakoentzako sarrera-proba gainditu dutenek\nEAEn 40 urtetik gorakoentzako sarrera-proba gainditu dutenek\nUnibertsitateko hezkuntza-mailarekin baliokidetutako edo homologatutako tituluren bat dutenek\nMinisterioari homologazio-eskaera eginik, ezezko erantzuna hartu duten atzerriko tituludunek edo, baiezko erantzuna jaso arren, prestakuntza-osagarriak edo gaitasun-proba gainditzeko zehaztutako epea amaitu zaienek.\nProfil gomendatua: Lehen Hezkuntza\nOndoko zerrendan, Begoñako Andra Marin Lehen Hezkuntzako ikasketak egin nahi dituzten ikasleengan bilatzen diren ezaugarriak jasotzen dira. Ezaugarri horiek aintzat hartuko dira onartze-prozesuan.\nCurriculumeko hizkuntzetan, gaitasun komunikatibo ona izatea eta gradua amaitzean, legeak ezartzen duen maila lortzeko konpromisoa hartzea -hau da, C1 euskaraz eta gaztelaniaz-. Hori dela eta, sartzeko, erreferentzia-maila B2 izango da hizkuntza bietan.\nIngelesari dagokionez, hizkuntza honetan ematen diren ikasgai eta moduluak egiteko maila izan behar da; B1 inguruan ikasle arrunten kasuan, eta B2 ingurukoa, Atzerriko Hizkuntzako aipameneko ikasleenean. Azken horiek C1 maila lortu beharko dute gradu-amaierarako.\nHezkuntzarako bokazioa izatea, eta ahal dela, nolabaiteko esperientzia izatea arlo horretan.\nPertsonen arteko harremanetarako gaitasuna izatea.\nIntrospekziorako gaitasuna, norbere burua ezagutzeko prestasuna eta heldutasuna.\nTitulazioan sartzeko eskaeraren arabera, BAMek irizpide osagarriak erabil ditzake ikasleak onartzeko. Horrela izanez gero, irizpide horiek oinarri izango dituzte sartzeko gomendatzen den profilaren ezaugarri batzuk, hala nola, eskola-espedientea, hezkuntzarekiko interesa, hizkuntza-gaitasuna edo aipatutako beste batzuk.\nProfil gomendatua: Haur Hezkuntza\nOndoko zerrendan, Begoñako Andra Marin Haur Hezkuntzako ikasketak egin nahi dituzten ikasleengan bilatzen diren ezaugarriak jasotzen dira. Ezaugarri horiek aintzat hartuko dira onartze-prozesuan.\nIngelesari dagokionez, hizkuntza honetan ematen diren ikasgai eta moduluak egiteko maila izan behar da.\nLehen Hezkuntzako Egresatuaren Profila\nEgresatuaren profilak bat egiten dut hezkuntza maila honetako arlo guztietan irakasteko gaitasuna duen orotariko irakaslearen profilarekin. Horrela, Lehen Hezkuntzako egresatua gai da:\nMaterialak eta moduluak pgramatzeko eta ikaslearen ikasketa prozesua ebaluatzeko\nIkasleen hezkuntza orientabide integrala egiteko, zerbitzu eta sail adituekin elkarlanean, hala behar izanez gero.\nIkasleen jarduera koordinatzeko, bai eta kudeaketa eta zuzendaritza jarduerak ere, hala dagokionean\nFamilia, eskola eta gizartearen arteko elkarlana sustatzeko\nIrakaskuntza prozesuak etengabe hobetzeko ikerketa eta berrikuntza lana egiteko\nLehen Hezkuntzako irakasleak bere prestakuntza osa dezake lan profil desberdinei dagozkion ondoko 4 aipamen hauekin:\nCurriculum Sakontzea aipamena\nHezitzaile hauek tutoretza funtzioa, curriculumaren inguruko hausnarketa eta garapena, programen diseinua eta metodologia aktiboak erabiltzeko prestatuta daude. Era beran, jakintza arlo guztietatik baina batez ere gizarte zientzien arlotik eta natur zientzien arlotik errealitatearen konplexutasuna aztertu eta interpretatzeko gai dira.\nAtzerriko Hizkuntza (Ingelesa) aipamena\nIrakasle hauek gai dira bigarren hizkuntzaren eta hirugarren hizkuntzaren didaktikari buruzko ezagupen eta gaitasunak direla bide, ingelesa eta ingelesez era eraginkorrean irakasteko. Irakasle hauek atzerriko hizkuntza (ingelesa) espezialitatean jarduteko gai dira, horrela jasotzen baita azaroaren 4ko 1594/2011 Errege Dekretuan.\nIrakasle hauek kirol jarduera fisikoaren irakaskuntzarako gai dira, prestakuntza honen bidez eskola jarduera fisikoaren arloko proiektuak proposatzeko eta ikasleen artean ohitura osasuntsuak, egonkorrak eta denboran irauten dutenak bulltzatzeko lan egingo dutelarik. Irakasle hauek gorputz hezkuntza espezialitatean jarduteko gai dira, horrela jasotzen baita azaroaren 4ko 1594/2011 Errege Dekretuan.\nArte Hezkuntza Aipamena\nLehen Hezkuntzako ikasleengan kultur eta arte adierazpen anitzekiko gustua bai eta jolas eta sormenerako gaitasuna ere sustatzeko prestatuta dagoen hezitzailea da.\nHaur Hezkuntzako egresatuaren profila\nEgresatuaren profilak bat egiten du hezkuntza maila honetako esperientzia eremuetan irakasteko gaitasuna duen orotariko irakaslearen profilarekin. Horrela Haur Hezkuntzako egresatua gai da:\nMaterialak eta moduluak programatzeko eta ikaslearen ikasketa prozesua ebaluatzeko\nFamilia, eskola eta gizartearen arteko elkarlana sustatzeko.\nHaur Hezkuntzako irakasleak bere prestakuntza osa dezake lan profil desberdinei dagozkion ondoko aipamen hauekin:\nArtea eta Hezkuntza aipamena\nHaur Hezkuntzako ikasleengan kultur eta arte adierazpen anitzekiko gustua bai eta jolas eta sormenerako gaitasuna ere sustatzeko prestatuta dagoen hezitzailea da.\nHizkuntzen Sarrera Goiztiarra aipamena\nIrakaskuntza eleanitza eta hizkuntzen irakaskuntzaren planifikazioa egiteko gai den hezitzailea, Haur Hezkuntzako aldiaren ikuspegi integraletik. Halaber, eskolan bigarren eta hirugarren hizkuntzaren jabekuntza bultzatzeko beharrezko trebetasun komunikatiboez baliatzeko gaitasuna dauka.


Petronorrek eta Repsolek 2016-2020 aldirako Fintzearen Plan Estrategikoari heldu diote. Amatiño\nHemen zaude: Sarrera » Albisteak » Petronorrek eta Repsolek 2016-2020 aldirako Fintzearen Plan Estrategikoari heldu diote\nPetronorrek eta Repsolek 2016-2020 aldirako Fintzearen Plan Estrategikoari heldu diote\nPetronorrek eta Repsolek gaur goizean, Muskizko Meatzari Aretoan, aurkeztu dituzte 2016-2020 aldirako Fintzearen Plan Estrategikoaren ildo nagusiak, Muskizko findegiaren plantillako 220 langileren aurrean.\nAndreu Puñet, Petronorren kontseilari eskuordea\nJardunaldian zehar Petronorreko kontseilari delegatua den Andreu Puñetek etaRepsoleko Fintzearen zuzendari exekutiboa den Francisco Vázquezek, besteak beste, datozen lau urteetarako Repsol taldearen eta Petronorren Plan Estrategikoaren zehaztasun guztien berri eman dute, eta bereziki azpimarratu dituzte aldi horretan garatuko diren helburu nagusiak.\nPetrolioaren eta gasaren sektorea eraldaketa prozesu bat jasaten ari da, martxan dagoen "trantsizio energetikoaren" baitan, eta sektoreko enpresa guztiak bultzatu ditu beren etorkizuna berraztertzera. Testuinguru horretan, 2020rako Petronorren ikuspegi berria, "Petronor Barria", jorratu dute jardunaldian: “enpresa oso eraginkorra, bere prozesu guztiak etengabe berritzen dituena; auzokide on bat, bere jardueratik eratorritako inpaktuak gutxitzen dituena, bere inguruko garapenaren motorra dena eta negozio-aukera berrien bilaketan erreferentea dena” azaldu dute findegiko zuzendariek.\nTopaketa helburu argi batekin amaitu da: etorkizuna duen Petronor bat eraikitzea, sektoreko erakunderik aurreratuenen baliokide diren segurtasuneko, ingurumenaren errespetuko eta errentagarritasuneko mailak lortuz, hala, konpainiaren etorkizuna bermatzeko. Helburu hori lortzeko, Repsolek eta Petronorrek jakin badakite lau lerro estrategiko sakondu behar dituztela: kudeaketaren eredua eta kultura eraldatzea, eraginkortasuna modu iraunkorrean areagotzea, inguruko garapenaren motorra izanik inpaktuak txikiagotzea eta berrikuntza irekia eta errentagarria kudeatzea.


ALVARO RABELLIREN USTEZKO FIKZIOAK LIBURUA KALEAN | elinberri\nALVARO RABELLIREN USTEZKO FIKZIOAK LIBURUA KALEAN\n2019. otsailak 13 Albisteak, Alvaro Rabelli Yanguas\nUstezko fikzioak izenburu dauka Zeanuriko Alvaro Rabelli idazlearen azken errelato bildumak. Bertan berrogeita hemeretzi errelato labur jaso ditu. Testuok bestelako argitalpenetan agertu izan dira azken urteotan (Pergola, Idatz & Mintz, Begitu, Rumble, Berria) orain antologia moduan aurkeztu du. Rabelliren lana autoekoizpena bada ere, Arratiako Zertu kultur elkartearen laguntza izan du argitaratzeko. Liburu honetan ere Getxoko Jose Carlos Torre komiki-egile eta ilustratzaileak parte hartu du. Bereak dira hainbat ipuin apaintzen dituzten collage irudiak.\nIrakurleak iturri askotako testuak topatuko ditu Rabelliren bilduman: tradiziozko ipuinen oihartzuna dakarten errelatoak, lagunei lotsa barik ostutako biografiak, albiste fikzionatuak, komiki gidoiak, elkarrizketak, beste egile batzuen ipuinen moldapen eta laburpenak. Hego Amerika eta Ekialde urruneko literaturaren lorratza nabarmena da testuotan. Irakurleak arreta handia ipini beharko die liburuak eskaintzen dituen eszena laburren detaile txikiei, istorioaren tolesdurari, amaierei, berba eta esaldi errepikatuei, paradoxei; horiexek direlako Rabellik bere liburuan landu dituen errelato labur hauen ezaugarri nagusiak. Batzuetan, idazkera axolagabea dario liburuari, hiztegikoak ez diren epitetoak erabili ditu, prosaiko samarra, baina beti adierazkorra. Besteetan, berriz, olerkigintzari ere lapurtutako lerrokadak topatuko ditu irakurleak. Ez dago gai bakarra. Esan dezakegu testuok ironia, kritika eta batzuetan egunerokotasunak dakartzan gorabehera eta paradoxetan oinarritzen direla.\nLiburua dagoeneko Zeanuriko kultur etxean eta Gasteizko Zuloa liburu-dendan aurkeztu da. Martxoaren 6an Bilboko Anti liburu-dendan aurrikusita dago beste aurkezpen bat.


Margotu zure historia BMrekin: Bermeo Urdaibai Avia\n29 Uzt 2020\nAlain Kolunga eta Carlos Mañas dira aste honetako protagonistak ezagutza joko honetan\nAzken asteburuaren ostean, Bermeo Urdaibai Aviarentzat gauzak asko aldatu dira. Jon Elortegiren mutilek bi bandera lortu dituzte azken hiru jardunaldietan, eta Eusko Label Ligako lidergora iritsi dira; horrela, CaixaBank Koroa irabazteko faborito nagusiak bihurtu dira, asteburu honetan Pedreñan (Kantabria) jokatuko den Espainiako Traineru Txapelketak eragindako geldialdira iritsi baino lehen.\n'Txoak 'oso ondo moldatzen direla erakutsi dute arrauneko maila goreneko estropadetan, baina nola egingo dute kamera aurrean jartzen direnean? Alain Kolunga eta Carlos Mañas Bermeo Urdaibai Aviako arraunlariek parte hartuko dute gure Official Partner den BM Supermerkatuen eskutik datorren jakintza-jokoaren atal berri honetan.


Desert Safari Abu Dhabi - Abu Dhabiko Desert Safari Operator onena\nEsperientzia zirraragarria basamortuko jarduerekin eta BBQ afari batekin Desert Safari Abu Dhabi 6 orduko ibilbidea egiteko, Abu Dhabitik basamortuko kanpamentuko espedizioa, joan-etorriko garraioa barne. Bidaiatu beduinoek inspiratutako kanpaleku batera dunen artean, eta bota zaitez Emirateko jarduera tradizionaletara. Gozatu 4 × 4 duna-bashing abentura; saiatu sand boarding, gamelu zaldiz, Henna Pintura, Sheesha erretzea; watch belly dance show; eta askoz gehiago. Alokatu quad bike (kostu gehigarria), nahi izanez gero, eta zaporetsua barbakoa bat amaitzeko. Edari osagarriak sartzen dira.\nDesert Safari Abu Dhabi nabarmentzen da\n6-hour desert camp, jarduerak eta BBQ esperientzia Abu Dhabin\nEzagutu zure Safari mariskala eta sartu 4X4 Land gurutzontzi eroso batera Abu Dhabiko hotel edo zentro nagusietan transferitzeko. Ondoren, Al Ain errepideko Al Khatim basamorturantz abiatu. Gozatu ingurunearekin safari mariskalak istorioak kontatzen dituen bitartean Abu Dhabi eta aduanak eta tradizioak oraindik ere indartsuak dira emiratean.\n45 min gutxi gorabehera, Al Khatim eskualdean dagoen basamortuko topagunera iritsiko gara. 4 × 4 gozatzeko prestatu duna exhilarating bashing batzuk, Camel baserriko bisitatu ahal izango duzu non argazki-tiro dezakezu.\nOndoren Dune bashing Arabiar gaikako kanpamentura iritsiko zara, hesitua eta lagunartekoa izango da zure arratsaldea.\nKuxin kargatutako dendetako batean kokatu arabiar kafe eta datilak hartzeko, edo nahiago baduzu, freskagarriak, tea edo ura eta osagarrizko eskaintza ugari eskaintzeko.\nGozatu aretoan gamelu ibilbidea, eta adrenalina-ponpaketa hegazkineratzeko edo quad-eko bizikletaz (gastu propioa) spell-ak zuzentzeko. Henna tatuaje bat eta jantzi tradizionaleko jantzi tradizional bat ere lor ditzakezu oroigarrien argazki baterako!\nGeroago, irentsi eguzkia kanpalekurako tea eta sabeleko dantza liluragarria ikusteko. Ondoren, jatekoak, hala nola, hummus, kebab eta flatbread bezalako elikagaiak, eta mendebaldeko platerekin parekatuta.\nZure esperientzia Desert Safari Abu Dhabi Ondoren, jatorrizko irteerako puntuan jaregitean amaitzen da\nTags: Abu Dhabi Abu Dhabi Desert Safari AL Khatim basamortua Arabiera Tea Kafea ATV BBQ Afaria Belly dantza Camel Riding Desert Safari Dune Bashing Henna Tattoo Quad Bike Sandboarding Sheesha erretzea Tannura Dantza\nHurrengo mezuaDubai DED salbuetsita dauden enpresak Dubai-n berritzeko baimen berberetatik datozen isunak.\nBasamortuko safari tourerako erreserba egin genuen eta esperientzia gure itxaropenetik urrun zegoen. Ibilaldi zoragarria da, gure gidariari Nujeeb oso gidari eta lasaitasun handikoa izan zen. Duna bashing zehar gidatzeko eta kontrolatzeko gauza izan zen, 10 urte inguruko esperientzia izan du, beraz seguru eta zirraragarria sentitzen gara aldi berean , bizitza errealeko errusiar mendi esperientzia da. Kamelaren zaldiz ere saiatu ginen, irudia jantzi tradizionalarekin, sabela dantza ikuskizuna (ikuskizun ikusgarria da), jarduera-paketearen zati gisa, quad moto kostu gehigarriarekin. Afaria (briyani, arroz arrunta, ogia, patata frijituak, entsalada, oilasko txingar eta arkumea) eta edari hotza (alkohol gehiegizko kostua) ere eman ziren eta elikagaiak gustura. Argazkilari profesionala izan zen gunean eta dantza ikuskizunean markoarekin margotutako irudia salduko dute interesatzen bazaizkizu. Oso pozik eta pozik gaude jarduera hau hartu dugula, esperientzia handia eta Abu Dhabi bisitatzen duten guztiei probatu behar!\nLaguntza behar al duzu Desert Safari Abu Dhabin?


Puntu eta jarraia blogari - Josu\nPuntu eta jarraia blogari\nJosu | 2007-12-17 17:25\nBloga sortu nebanian esan neban ohoria izango zala bloga Eibar.ORGn eukitzia, baina haundi ikusten nebala, blog hau proba egiteko jaixo zala. Bost aste barru urte bi beteko diraz hau jaixo zanetik, iritsi da garaia agur esateko blog plataforma honi.\nBloga eskusa izan da beste milaka tresna ezagutzeko: Bloglines, Flickr, Odeo, Twitter, Facebook, del.icio.us, eta abar luze bat. Tresna guzti horien bittartez asko ikasi dot, eta horrek balio izan desta lehen esperientzia profesionalerako ateak irekitzeko. Blogak balio izan desta, baitta be, ezagunak lagun egitteko, eta ezezagunak ezagutzeko. Ugutz, Malen, Gorka, Larrugorrian, Aspitos... aspaldi ezagututakoren batekin topo egiteko, eta balio izan desta zenbait blog interesgarri deskubritzeko.\nBlog honek islatu ditu aittaren heriotza, ETAren suetenaren inguruko gogoetak, Eibar KEaren jeitsieria, Fanfarriaren nondik norakuak, odol-eskeko artikulo erotikuak, lagun baten heriotza, udal salaketak, gogoeta politikuak, euskeriaren aldeko erreibindikaziñuak, eta holan guztira 295. artikulura allegau arte.\n295 artikulu hauetatik bakar batek beste guztisek haina audientzia lortu dau. Benetan hunkigarrixa bloga nora iritsi leiken. Blog honi 295 artikulu eman detsadaz, baina blogak ere asko eman desta. Eskribitzen jarraitzeko aski arrazoi. Hortaz ez dot agur esango, oraiñdik. Beste barik bloga bere etxera eramango dot. Hasieran ohorea izango zana, errealitate: gaurtik aurrera Eibar.ORG komunitatean jarraituko dau blog honek. Berriztuta dator Eibar.ORG, orain Plone darabil. :)\nURL berria: http://eibar.org/blogak/josu\nEta noski, feed berria: http://eibar.org/blogak/josu/atom.xml\nmendicute.net helbidia bertara bideratu dot. Hemendik aurrera blog hau historiarako-edo geratuko da. Eskerrik asko bide honetan lagun izan zaittuztedan guztioi. Aurrerantzian ere horrela izango delakoan, agur bero bat.\nugutz 2007-12-18 18:05 #1\nagur eta ohore
edo... a otra cosa mariposa
edo... transfuga

jarraitu idazten!
\nmarkel 2007-12-18 23:01 #2\nOso txapa iruditu arren... gero arte\njosu 2007-12-18 23:20 #3\nUgutz, badakizu jarraituko dodala.
Markel, zu beti hain romantiko.
Eskerrik asko bixoi.
\nBasque in the moon 2007-12-20 02:09 #4\nSarrera bikaina bloga agurtzeko. Seguru komunitate berrian bikain arituko zarela.
\njosu 2007-12-20 03:57 #5\nEskerrik kasko Gorka.

Ez dakidana da nola ahaztu zaitudan artikuluan.... blogaren bitartez ezagututako jendeaz ari nintzela zutaz akoratzen ari nintzen, eta gero jarri ez! Eguneratu dut. :)
\nBasque in the moon 2007-12-21 00:39 #6\njajaja, ez zenun aktualizatu beharrik, motel! Egia da, ni ezta ez nintzen gogoratzen: ezagutu ginen (porzierto, "que rancio", HUHEZIko kafetegixan).

Hurrengo baten ea Landan ikusten garen ez? Hotz honekin zaila da udaberrian pentsazia, bainan piknika pendiente daukagu ez¿?
\nmalen 2007-12-31 01:06 #7\njope!
zelako politxa!poli-politxa benetan!
...eta ohore bat!
bidelagunak izango garalakuan hurrengo txanpa hontan bebai...
Urte berri on, Josu!


11 egun euskaraz Artxiboak - bagera\nEuskaraldiaren aurkezpena Kresalan\n2018-04-25-an 19:00-tan argitaratua\n2018ko azaroaren 23tik abenduaren 3ra bitartean, Euskaraldia, 11 egun euskaraz gauzatuko dugu Euskal Herri osoko hainbat herri eta auzotan. Parte Zaharrean ere ariketa sozial hau martxan jartzea da gure asmoa.\nEgunerokoan euskaraz bizitzeko urratsak ematea, euskararen erabilera areagotzea eta euskaraz bizitzeko aukerak sortzea da ekimenaren helburua. 11 egun horietan zehar, Parte Zaharreko bizilagunak ahobizi eta belarriprest bihurtzea da asmoa, eguneroko harremanetan euskaraz arituz ulertzen duten auzotar guztiekin.\nHerri ekimenetik abiatutako egitasmo hau aurkezteko, apirilaren 25ean, 19:00tan, Kresalan burutuko dugun aurkezpenera gonbidatu nahi zaituztegu. Eragile, elkarte zein norbanakoei zuzendu nahi diegu deialdia. Guztien artean eraiki dezagun Parte Zaharra euskalduna!\nEtiketak: 11 egun euskaraz\n2018-04-18-an 19:00-tan argitaratua\nAmara Berrin herri ekimenetik abiatutako egitasmo hau aurkezteko, Berritsu Amara Berriko Euskara Batzordeak, Udaleko Euskara Zerbitzuak eta Bagera Donostiako Euskaltzaleen Elkarteak apirilaren 18an, 19:00tan Ikasbide Kultur Elkartean (Isabel II. 15, behea) elkarlanean burutuko dugun aurkezpenera gonbidatu nahi zaituztegu eta zuen entitateko (elkarte, eragile) ordezkari bat bertaratzea proposatzen dizuegu. Guztien artean irudikatu dezagun Amara Berri euskalduna!\nEuskaraldiaren aurkezpena Parte Zaharra\n2018-04-12-an 19:00-tan argitaratua\nHerri ekimenetik abiatutako egitasmo hau aurkezteko, apirilaren 12an, 19:00tan, Parte Zaharreko Kriptan (San Jeronimo kalean) burutuko dugun aurkezpenera gonbidatu nahi zaituztegu. Eragile, elkarte zein norbanakoei zuzendu nahi diegu deialdia. Guztien artean eraiki dezagun Aiete euskalduna!\nEuskaraldia batzar irekia Altzan\n2018-04-10-an 18:00-tan argitaratua\n2018ko azaroaren 23tik abenduaren 3ra bitartean, Euskaraldia, 11 egun euskaraz gauzatuko da Euskal Herri osoko hainbat herri eta auzotan.\nAltzan ere ariketa sozial hau martxan jartzea da gure asmoa.\nAltza Hadi! herri ekimenetik abiatutako egitasmoaren jarraipena izango den egitasmo hau aurkezteko, APIRILAREN 10ean, 18:00etan, CASARES KULTUR ETXEAN burutuko dugun aurkezpenera gonbidatu nahi zaituztegu eta zuen elkarte edo eragileko ordezkari bat bertaratzea proposatzen dizuegu. Guztien artean eraiki dezagun Altza euskalduna!


Erre, erre!. Noticias de Gipuzkoa\nMaddalen Iriarte - Viernes, 24 de Junio de 2016 - Actualizado a las 06:12h\nsolstizioaren ospakizunarekin tokatu zait aurten agur esatea. Aurreko egunetan ikusten hasiak gara, egur zaharrak, urtean zehar apuntez betetako orriak... erretzeko prest. Liburuak ere ikusi ditut, eta iradoki ere iradoki zait inguruan, pasa berria den kurtsokoak erretzeko parada egokia izan daitekeela gaurkoa. Ezin ditut liburuak erretzen ikusi. Beti datorkit burura Ray Bradburyren liburuan suhiltzaileek liburuak kalera atera, multzoak egin eta eretzen zituztenekoa. Ez irakurtzeko, ez pentsa-tzeko, ez ideia propiorik izateko. Fahrenheit 451 gradutan erretzen da papera. Horrela du izana, badakizue, bere nobelak.\nEz dago halako su piztailerik gure inguruan, ikasturtean liburuaz aspertu den ikasleaz harago, baina behar handirik ere ez, beste baliabide batzuk badaudelako pentsatutakoa, zabaldu nahi dena, azken batean gure askatasuna, murriztu eta zigortzeko. Mozal legea datorkit burura, Herritarren Segurtasunerako legea omen dena. Nire lankide askorentzat isun eta zigorrerako izan dena, beldurtzen duena, tontotu nahi gaituena, liburuak erreko balizkigukete bezala.\nEz dakit zer gertatuko den gaur Erresuma Batuen, ez igandean Espainiako Gorteetako hauteskundeetan. Batetik eta bestetik espero dudana da beste herri eredu bat sortzea, beste Europa eredu bat. Herritarrak zapalduko eta baztertuko ez dituena, Mediterraneoan itotzen utziko ez dituena.\nSua egin nuen atzo. Erre nituen aspertuta, anestesiatuta, lozorroan nahi nautenek igorritako mezuak;erre nituen libre izaten uzten ez nauten ezarritako legeen izpirituak. Izpiritu txar guztiak.\nItzuli nintzen etxera ke usaina hezurretara sartuta sinetsiz oraingoan bai, oraingoan erreko zirela hain egoista egiten gaituzten joera eta jarrerak.\nGozatu udaz. Minutu bakoitza dastatu. Izpiritu gaiztoak oraindik erre ez baditut ere, hori opa dizuet bihotzez.


MTV-ko EMA Sarien iruzurra... - Nire igande-hausnarketak..\nMTV-ko EMA Sarien iruzurra...\nNire igande-hausnarketak.. | 2018-11-08 17:18\nKaixo! Asteburuan EMA sarien show ikusgarria eman zen Bilbon, BEC-en zehazki. Artista internatzionalak bildu ziren bertan eta dimentsio handiko muntaia eraman zuten aurrera. Ikuskizunak milaka fan eta hedabide erakarri zituen, baita baliabide zabaltze izugarria ere... baina zer ote dago muntai guztiaren atzean? telebistan ikusten den bezalakoa al da errealitatean? zer nolako estrategiak erabili dituzte HHPP-ak?\nAurtengo EMA sariei buruzko dokumentu ugari aztertu eta gero, esan beharra daukat nahiko desengainatuta sentitzen naizela. Badakit produkzio guztiak atzetik lan handia daukatela eta lan hori ez dela ikusleongana iristen baina MTV-ak erabilitako estrategiak ikuskizunari xarma kentzen diotela uste dut. Hasteko, MTV-ko Harreman Publikoen kanpainaren arabera, bi Youtuber ospetsuak erabakiko zuten ikuskizunaren ikusleak zeintzuk izango ziren eta, bertako lekukoen hitzetan: "ez zuten kasurik egiten, denak mugikorrarekin zeuden". Beraz, casting-a "pantomima" bat zen, soilik jendea erakartzeko. Gero, Alfombra Gorrian, casting-a egin zuten guztiek iha egon ziren, baina hori bai; bertako antolatzaileek zer oilukatu eta zer egin agintzen zieten denbora guztian, pantaila handian ekitaldia ikusgarria egiteko. Kontzertuetan zehar ere, txontxongiloen rolan jokatu zuten ikusleek, MTV marka indartzeko eta presentzia handiagoa emateko.\nBestalde, argi dago MTV-ko HHPP-en kanpaina arrakastatsua izan dela guztiz. Sarrera guztiak saldu edo eman zituzten, izan ere casting-etara pertsona ugari aurkeztu ziren eta gainera, sare sozialen bidez hedatutako mezuak eta txapelketak hedadura handia lortu zuten (ad: San Mames edo Abandoko metro geltokien txapelketak). Kanpainaren helburu nagusietarikoa MTV marka indartzea zen eta horretarako kriston ekitaldia antolatu dute, estrategia egokiak jarri dituzte martxan eta publikoa ondo aukeratu dute (publiko gaztea).\nBeraz, EMA sariak izugarriak izan dira, haien buruzko berria hedabide guztietan zehar hedatu da eta MTV-k ikusgarritasun handia lortu du ere. Kanpaina arrakastatsua guztiz!